title: Koe-esiintyminen

text: Valintaraati voi etsiä esiintyjää tiettyyn rooliin tai ylipäätään tekeillä olevaan teokseen. Se voi ottaa koe-esiintyjät vastaan joko ryhmässä tai yksi kerrallaan ja halutessaan kuvata esiintymistilanteen. Raatiin kuuluu tavallisesti tulevan teoksen taiteellisia ja tuotannollisia henkilöitä, kuten ohjaaja ja mahdollisesti tuottaja. Paikalla voi olla myös muita asiantuntijoita ja sihteeri.


title: Koe-esiintyminen

text: Koe-esiintymisen rakenne riippuu paljolti siitä, mitä tulevassa roolissa tulee tehdä. Sen tarkoituksena on mitata, kuinka hyvin henkilö sopisi teokseen tai rooliin, jota hän koe-esiintymisessä esittää. Joissakin tapauksissa koe-esiintyjät ovat saaneet ennalta valmisteltuja tehtäviä, jotka he esittävät raadin edessä. On myös tavallista, että he saattavat esittää teokseen kuuluvan dialogin joko raadin avustajan tai toisen hakijan kanssa. Heitä voidaan pyytää myös tanssimaan, laulamaan tai esittämään muita erityistaitoja raadin toiveen mukaan. Kaiken tämän tarkoituksena on mitata koe-esiintyjän kykyä ottaa vastaan ohjausta, muuntautua ja esittää annettua roolia.


title: Koe-esiintyminen

text: Koe-esiintymisistä ilmoitetaan aiheeseen erikoistuneissa ryhmissä (Suomessa esimerkiksi Roolituspalvelu), Internetissä ja alan tiedotteissa.


title: Giulio Ciccone

text: Giulio Ciccone (s. 20. joulukuuta 1994 Chieti, Abruzzo) on italialainen maantiepyöräilijä, Hän aloitti ammattilaisuransa Bardiani-CSF-tallissa 2016 ja on edustanut Trek-Segafredoa vuuodesta 2019 alkaen.


title: Giulio Ciccone

text:
Ciccone voitti Italian ympäriajossa 2016 Sestolaan päättyneen, vuoristossa ajetun kymmenennen etapin karattuaan irtiottoryhmäs
tä. Hän kukisti toiseksi sijoittuneen Ivan Rovnyin 42 sekunnilla.


title: Giulio Ciccone

text: Lähteet: Cycling Archives, Pro Cycling Stats


title: Etsiväkoira Sherdock

text: Etsiväkoira Sherdock on Yumi Andon ja Yuki Saton luoma seitsemänosainen mangasarja. Sarjassa käsitellään lukiolaispoika Takerun ja hänen koiransa Sherdockin elämää. Sarja alkaa kun Takeru löytää Sherdockin löytökodista ja siitä tulee hänen oma koiransa. Koira on aivan toisenlainen kuin Takeru kuvitteli ja osaa puhua ihmisten kieltä.


title: Tiny Sandford

text: Stanley "Tiny" Sandford (26. helmikuuta 1894 Osage, Iowa, Yhdysvallat – 29. lokakuuta 1961 Los Angeles, Kalifornia, Yhdysvallat) oli yhdysvaltalainen näyttelijä.


title: Tiny Sandford

text: Suurikokoinen (196cm) ja roteva Sandford näytteli noin 150 elokuvassa vuosina 1916–1943. Sandford oli tuttu näky monissa Charles Chaplinin ja Laurel ja Hardyn komediaelokuvissa, joiden vakiokaartiin hän kuului. Sandford oli yksi tunnetuimmista Laurelin ja Hardyn elokuvien mieshahmoista Jimmy Finlaysonin ja Charlie Hallin ohella.


title: Tiny Sandford

text: Sandfordin ehkä tunnetuin elokuvaesiintyminen oli Chaplinin elokuvassa Nykyaika (1936). Sandford näytteli usein poliisia (mm. Joulukuusikauppiaat (1929), Hotellissa tapahtuu (1929), mutta myös luontevasti esim. konnaa (mm. Merimiehiä ja maakrapuja (1936). Muutamassa elokuvassa Sandford näytteli oikealla nimellään Stanley J. Sandford.


title: Tiny Sandford

text: Sandfordin viimeinen merkittävä esiintyminen oli Chaplinin mestarielokuvassa Diktaattori (1940). Hän menehtyi 67-vuotiaana vuonna 1961.


title: Jonathan Dahlén

text: Jonathan Dahlén (s. 20. joulukuuta 1997 Östersund) on ruotsalainen jääkiekkoilija, joka edustaa HockeyAllsvenskanissa pelaavaa Timrå IK:ta. Hän on pelipaikaltaan keskushyökkääjä.


title: Jonathan Dahlén

text: Ottawa Senators varasi Dahlénin vuoden toisella kierroksella, 42:sena pelaajana. Hänen isänsä Ulf Dahlén on entinen jääkiekkoilija, joka pelasi omalla pelaajaurallaan 966 NHL-runkosarjaottelua.


title: Jacob Moverare

text: Jacob Moverare (s. 31. elokuuta 1998 Östersund, Ruotsi) on ruotsalainen jääkiekkopuolustaja, joka pelaa SHL-joukkue Frölunda HC:ssä lainalla NHL-joukkue Los Angeles Kingsista.


title: Jacob Moverare

text:
"The Sports Forecaster" -sivuston mukaan Moverare on all around -puolustaja, joka on hyvä kooltaan, liikkeeltään ja kiekollisilta taidoiltaan. Hän laukoo kiekkoa itsevarmasti ja käyttää mailaansa aktiivisesti puolustamiseen.
Moverare ei ole kuitenkaan taidoiltaan paras hyökkäävä puolustaja. Hänen tulisi myös käyttää kokoaan useammin hyväksi.


title: Jacob Moverare

text: Jatkoaika.com -verkkolehden mukaan Moverare lukee peliä hyvin ja käyttää kroppaansa puolustuspäässä esimerkillisesti. Hän pysyy rauhallisena ja pystyy antamaan syötön omille paineen allakin. Moverare on kuitenkin melko keskinkertainen luistelija, eivätkä hänen kiekolliset taitonsa ole huippuluokkaa.


title: Jacob Moverare

text: Moverare aloitti jääkiekkoilun Östersunds IK:ssa, mutta hän siirtyi jo 12-vuotiaana Skellefteå AIK:hon. Moverare voitti seurassa kauden 2012–2013 päätteeksi J18 Allsvenskanin pronssia. Hän osallistui samalla kaudella myös yhtenä kolmesta ruotsalaispelaajasta IIHF Development Campiin. Kaudella 2013–2014 Moverare jakoi J18 Allsvenskanissa Skellefteån sisäisen tehotilaston voiton Philip Härgestamin kanssa lukemalla +6. Kaudeksi 2014–2015 hän siirtyi HV71:n J18-junioreihin. Moveraren kausi eteni lopulta suurimmaksi osaksi seuran J20-junioreissa.


title: Jacob Moverare

text: SKA Pietari varasi Moveraren 105. pelaajana . Kaudella 2015–2016 hän debytoi HV71:n SHL-joukkueessa, jossa Moverare pelasi neljä runkosarja- ja kolme Mestarien liigan ottelua tehden yhden syöttöpisteen. Hän teki miesten pääsarjadebyyttinsä CHL:ssä kaksi päivää ennen 17-vuotissyntymäpäiväänsä 29. elokuuta 2015 tanskalaista SønderjyskE Ishockeyta vastaan. Moverare sai ottelussa myös syöttöpisteen Björn Melinin tekemään maaliin. SHL-debyyttinsä hän teki 24. syyskuuta 2015 Örebro HK:ta vastaan. Moverare keräsi ottelusta teholukeman +1.


title: Jacob Moverare

text: Los Angeles Kings varasi Moveraren neljännellä kierroksella 112. pelaajana . Samana kesänä hänet varasi myös OHL-joukkue Mississauga Steelheads 20. pelaajana . Moverare teki jo saman kesän heinäkuussa kolmivuotisen tulokassopimuksen Kingsin kanssa. Hän siirtyi kaudeksi 2016–2017 Steelheadsin OHL-joukkueen vahvuuteen. Moverare eteni joukkueen kanssa aina liigan finaaleihin saakka, mutta J. Ross Robertson Cupin vei kuitenkin Erie Otters otteluvoitoin 4–1. Moverare aloitti Steelheadsissa myös kauden 2017–2018, jolloin hän nousi joukkueen varakapteeniksi.


title: Jacob Moverare

text: Syksyn 2018 harjoitusleirin päätteeksi, syyskuussa 2018 Kings lainasi Moveraren kaudeksi 2018–2019 kotimaahansa Frölunda HC:n SHL-joukkueeseen.


title: Jacob Moverare

text: Moverare pelasi alle 20-vuotiaiden MM-kilpailuissa vuonna 2018, jolloin hän toimi Ruotsin varakapteenina ja voitti hopeaa. Vuoden 2017 joukkueesta Moverare putosi viimeisten joukossa.


title: Jacob Moverare

text: Moverare pelasi myös alle 18-vuotiaiden MM-kilpailuissa vuonna 2016, jolloin hän voitti hopeaa. Valmennus valitsi Moveraren Ruotsin turnauksen yhdeksi kolmesta parhaasta pelaajasta. Hänet valittiin myös Yhdysvaltoja vastaan pelatun alkulohkon ottelun päätteeksi joukkueensa ottelun parhaaksi pelaajaksi.


title: Jacob Moverare

text: Moverare pelasi myös alle 18-vuotiaiden Ivan Hlinkan muistoturnauksessa vuonna 2015, jolloin hän voitti hopeaa. Moverare pelasi myös World U-17 Hockey Challengessa marraskuussa 2014, jolloin hän voitti pronssia. Yhteensä Moverare on pelannut 19 nuorten ja 44 poikien maaottelua.


title: RS-28 Sarmat

text: RS-28 Sarmat (Nato-nimitys: SS-X-30 Satan 2) on kehitteillä oleva Venäjän mannertenvälinen ohjus, jonka on määrä korvata aiempi SS-18 Satan. Tämän ohjustyypin tarkoitus on kyetä läpäisemään ohjustentorjuntajärjestelmä. Monikärkisyytensä avulla sen sanotaan kykenevän tuhoamaan esimerkiksi kolme Yhdysvaltain osavaltiota. Mutta yhtä hyvin se kykenee lähettämään tavanomaisen räjähteen tarkasti kauas. Ohjus kantaa noin 10 000-17 000 kilometriä. Ohjusta aletaan asentamaan siiloihin ehkä vuonna 2020.


title: RS-28 Sarmat

text:
Ohjuksen on suunnitellut Makejevin suunnittelutoimisto ja sen on valmistanut Krasnojarskin konetehdas Venäjän strategisten ohjusjoukkojen tilauksesta. Ohjus pohjautuu aiempaan R-36-ohjukseen, jonka versiot tunnetaan lännessä nimillä SS-9 Scarp ja SS-18 Satan.
Ohjus käyttää nestemäistä polttoainetta. Ohjukset sijoitetaan maanalaisiin siiloihin. Ohjus kantaa noin 10 000 km, se painaa 100 tonnia ja sen kantokuorma on 10 tonnia.
1. vaiheen moottoreina toimii 4 kpl RD-274-moottoria.
Ohjausjärjestelmä ainakin hyrräkompassi, tähtisuunnistus, Gnonass-satelliittipaikannus.


title: RS-28 Sarmat

text: Ohjuksen tarkkuus on jopa 10 metriä, jolloin se sopii siilojen ja vastaavien kovien kohteiden tuhoamiseen.


title: RS-28 Sarmat

text: Tämän raskaan ohjuksen kuormana voi olla esimerkiksi 10 raskasta 750 kilotonnin MIRV-taistelukärkeä tai 15 kevyempää ydinkärkeä, joiden yhteinen tuhovoima voi olla jopa noin 40 megatonnia, joka on 2000 kertaa enemmän kuin Hiroshiman ja Nagasakin atomipommeilla.


title: RS-28 Sarmat

text: Kärjet on varustettu tehokkailla ohjustorjunnan harhauttajilla. Suunnistusjärjestelmä on inertia sekä GLONASS-paikannusjärjestelmä, avaruudessa se suunnistaa lisäksi tähtien mukaan. Kärkinä voi olla myös 24 kappaletta Yu-71/Yu-74 Avantgard-kärkiä, jotka avarussukkulan tavoin liukuvat tarkasti kohteisiinsa. Kärkinä voi olla pelkkiä harhautuslaitteita.


title: Anita Garvin

text: Anita Garvin () oli yhdysvaltalainen näyttelijä.


title: Anita Garvin

text: Tummahiuksinen Garvin nähtiin noin sadassa elokuvassa vuosina 1924–1940. Suurin osa näistä elokuvista oli Hal Roachin komedioita. Garvinin näyttelijäura alkoi jo 12-vuotiaana vaudeville-näyttämöillä. Parhaiten hänet muistetaan rooleistaan Ohukainen ja Paksukainen -komedioissa, joissa hän useimmiten näytteli ihastuttavaa, mutta sangen ovelaa rouva Laurelia esimerkiksi lyhytfilmeissä "Juhlijat" (1930) ja "Pää pystyyn!" (1931). Garvin olikin Mae Buschin ohella yksi käytetyimpiä naisesiintyjiä Stan Laurelin ja Oliver Hardyn elokuvissa, ja hän oli Laurelin läheinen ystävä myös siviilielämässä. Garvin näytteli myös esimerkiksi monissa Charley Chasen elokuvissa, useimmiten tämän vaimoa.


title: Anita Garvin

text: Garvinin viimeiset roolityöt Laurel ja Hardy-elokuvissa olivat kauppiaan vaimo elokuvassa "Kaksi tyrolilaista" (1938) sekä rouva Vandevere elokuvassa "Lorvista loordiksi" (1940).


title: Anita Garvin

text: Vuonna 1940 Garvin vetäytyi valkokankaalta keskittyen perhe-elämään. Garvinin puolisoita olivat 1926–1930 näyttelijä-ohjaaja Clem Beauchamp sekä vuosina 1930–1980 muusikko Red Stanley.


title: Anita Garvin

text: 1980-luvulla Garvin muutti asumaan elokuva- ja televisioalan työntekijöiden vanhainkotiyhteisöön Woodland Hillsin kaupunginosassa Los Angelesissa. Hän kuoli siellä ikäisenä 7. heinäkuuta 1994.


title: Suomen LVI-liitto

text: Suomen LVI-liitto, SuLVI ry on LVI-alan henkilöiden yhteistyö- ja koulutusjärjestö. SuLVIn toiminnan tarkoituksena on huolehtia jäsenten ammatillisen osaamisen kehittymisestä ja tarjota mahdollisuus verkostoitumiseen muiden LVI-ammattilaisten kanssa hauskan yhdessäolon avulla. SuLVI on tiedon tuottaja ja jakaja.


title: Suomen LVI-liitto

text: SuLVI vastaa kansallisen pätevyydentoteamiselimen FISE Oy:n osakkaana LVI-alan suunnittelijoiden ja työnjohdon, energiatodistuksen laatijan ja LVV-kuntotutkijan pätevyydentoteamisesta.


title: Suomen LVI-liitto

text: SuLVIlla on 31 jäsenyhdistystä, joissa on yhteensä lähes viisituhatta henkilöjäsentä. Jäsenistö koostuu mm. suunnittelijoista, rakennuttajista, urakoitsijoista, työnjohtajista, myynti- ja markkinointihenkilöistä, tarkastus- ja valvontahenkilöistä, maahantuojista, tutkijoista, yrittäjistä, kiinteistö- ja huoltohenkilöistä, opettajista, piirtäjistä ja teknisistä isännöitsijöistä. SuLVI on perustettu 1930.


Suomen LVI-liitto


title: Mauno Saksanen

text: Mauno Saksanen (19. toukokuuta 1916 Juupajoki – 27. elokuuta 1982) oli suomalainen kuoronjohtaja ja kapellimestari.


title: Mauno Saksanen

text: Musikaalisesti lahjakas Saksanen kävi yhden talven ajan Juupajoelta käsin viulutunneilla Tampereen Kansankonservatoriossa. Hän soitti myös mandoliinia ja kitaraa ja perusti jo 14-vuotiaana oman tanssiyhtyeen joka kiersi soittamassa Pohjois-Hämeen paikkakunnilla. Saksanen soitti tämän ohella Juupajoen Soittokunnassa johon myös hänen isänsä Hjalmar Saksanen oli kuulunut. Saksanen oli ammatiltaan suutari ja hän muutti vuonna 1936 työhön Kalevan kenkätehtaaseen Tampereelle. Hän opiskeli työn ohessä Tampereen musiikkiopistossa ja hän kävi sitä ennen jo Juupajoella asuessaan Suomen Työväen Musiikkiliiton laulun- ja soitonjohtajakurssin. Myöhemmin Saksanen omistautui päätoimisesti musiikille ja hän kävi myös Sibelius-akatemian kaksivuotisen kapellimestarilinjan 1949-1951.


title: Mauno Saksanen

text: Saksanen toimi Tampereen Kanerva-kuoron kuoronjohtajana 1945–1949, 1951–1965 sekä 1974–1982. Lisäksi Saksanen toimi Pispalan Työväen Sekakuoron kuoronjohtajana vuosina 1952–1962 ; tämän kuoron toiminta päättyi kun Pispalan työväentalo purettiin 1962. Saksanen kokosi vuonna 1965 Kulttuuritalon kuoron ja orkesterin Helsingin seudulla toimineiden työväenliikkeen ohjelmaryhmien jäsenistä. Kulttuuritalon kuoro on toiminut vuodesta 1993 alkaen nimellä Arjen laulu. Saksanen työskenteli Tampereen kaupungin kulttuurilautakunnan musiikinohjaajana ja hänelle myönnettiin myöhemmin valtion taiteilijaeläke.


title: KHL-kausi 2015–2016

text: KHL-kausi 2015–2016 oli jääkiekkoliiga KHL:n kahdeksas kausi. Gagarin Cupin mestaruuden voitti Metallurg Magnitogorsk, joka kaatoi loppuottelusarjassa TsSKA Moskovan voitoin 4–3.


title: Toukola (Seitsemän veljestä)

text: Toukola on Aleksis Kiven luoma kuvitteellinen maalaiskylä. Paikka esiintyy Kiven pääteoksessa "Seitsemän veljestä" (1870).


title: Toukola (Seitsemän veljestä)

text: "Seitsemän veljeksen" pohjalta laaditussa kartassa Toukola on sijoitettu seitsemän veljeksen omistaman Jukolan maatilan länsipuolelle. Jukolan päätalo sijaitsee aivan Toukolan tuntumassa, Jukolan takamaa Impivaara, jonne veljekset pakenevat yhteiskuntaa, puolestaan sijaitsee kauempana pohjoisessa. "Seitsemässä veljeksessä" Jukolan veljessarja joutuu useaan kertaan konfliktiin toukolaisten kanssa. Kivi kutsuu Toukolan asukkaita toukolaisiksi.


title: Toukola (Seitsemän veljestä)

text: Toukolan esikuvana on usein pidetty joko Palojoen tai Pukkilan kylää. Kumpainenkin sijaitsee Nurmijärvellä.


title: Linus Lindström

text: Linus Lindström (s. 8. tammikuuta 1998 Skellefteå, Ruotsi) on ruotsalainen jääkiekkoilija, joka edustaa SHL-joukkue Skellefteå AIK:ta. Hän on pelipaikaltaan keskushyökkääjä.


title: Linus Lindström

text: "The Sports Forecaster" -sivuston mukaan Lindström on kahden suunnan sentteri, joka muuttaa suuntaa nopeasti ja omaa korkean työmoraalin. Hänellä on myös hyvä pelikäsitys ja puolustusvaistot. Lindström on myös käyttökelpoinen erikoistilanteissa ja hänellä on kohtalaisen hyvät pelintekotaidot. Lindström ei kuitenkaan ole kovin isokokoinen ja hänellä ei ole varsinaisen maalintekijän omainaisuuksia. Lindströmin tulisi myös kehittää voimaa.


title: Linus Lindström

text: Jatkoaika.com -verkkolehden mukaan Lindström on ikäisekseen erittäin kypsä kahden suunnan sentteri, joka tekee töitä kaukalon molemmissa päissä, lukee peliä hyvin ja on myös erinomainen alivoimapelaaja. Hän on myös suhteellisen taitava kiekonkäsittelijä ja pelintekijä. Lindströmin luistelutekniikassa on kuitenkin selkeitä puutteita, eikä hän siksi ole kovin nopea. Fyysisissä väännöissä pienikokoinen Lindström jää usein auttamatta toiseksi.


title: Linus Lindström

text: Lindström on Skellefteå AIK:n oma kasvatti. Hän toimi kaudella 2012–2013 seuran U16-junioreiden varakapteenina. Lindström oli joukkueen paras pistemies ja jakoi sisäisen syöttöpörssin voiton Jacob Moveraren kanssa tehoilla 1+5=6. Kaudella 2014–2015 hän jakoi J18 Allsvenskanissa Skellefteån sisäisen pistepörssin voiton Khalid Ibrahimin kanssa sekä sisäisen maalipörssin voiton Ibrahimin ja John Lackdalin kanssa tehoilla 9+9=18.


title: Linus Lindström

text: Dinamo Riika varasi Lindströmin 39. pelaajana . Kaudella 2015–2016 hän oli Skellefteån J20-junioreiden paras pistemies ja syöttäjä tehoilla 14+30=44, joilla Lindström sijoittui koko J20 SuperElitin pistepörssissä seitsemänneksi. Pudotuspeleissä hän oli joukkueen paras pistemies, maalintekijä ja syöttäjä tehoilla 5+5=10. Lindström jakoi myös Skellefteån sisäisen tehotilaston voiton Lukas Zetterbergin kanssa lukemalla +8. Hän voitti kauden päätteeksi SuperElitin hopeaa. Lindström debytoi kauden aikana myös seuran SHL-joukkueessa, jossa hän pelasi neljä runkosarjaottelua tehden yhden maalin. Lindström teki SHL-debyyttinsä 23. helmikuuta 2016 MODO Hockeyta vastaan. Hän teki ottelussa myös SHL-uransa avausmaalin.


title: Linus Lindström

text: Calgary Flames varasi Lindströmin neljännellä kierroksella 96. pelaajana . Kausi 2016–2017 oli hänelle varsinainen tulokaskausi SHL:ssä ja Lindström teki 50 runkosarja- ja viidessä Mestarien liigan ottelussa tehot 2+4=6.


title: Linus Lindström

text: Lindström pelasi alle 20-vuotiaiden MM-kilpailuissa vuonna 2018, jolloin hän voitti hopeaa. Lindström valittiin Valko-Venäjää vastaan pelatun avausottelun päätteeksi Ruotsin ottelun parhaaksi pelaajaksi. Hän pelasi myös alle 18-vuotiaiden MM-kilpailuissa vuosina 2015 ja 2016, joista jälkimmäinen turnaus päättyi hopeaan. Vuoden 2015 turnauksessa Lindström valittiin Slovakiaa vastaan pelatun avausottelun päätteeksi Ruotsin ottelun parhaaksi pelaajaksi. Vuoden 2016 turnauksessa hänet valittiin Kanadaa vastaan pelatun välieräottelun päätteeksi joukkueensa ottelun parhaaksi pelaajaksi.


title: Linus Lindström

text: Lindström pelasi myös alle 18-vuotiaiden Ivan Hlinkan muistoturnauksessa vuonna 2015, jolloin hän voitti hopeaa. Lindström pelasi myös World U-17 Hockey Challengessa marraskuussa 2014, jolloin hän voitti pronssia. Yhteensä Lindström on pelannut 21 nuorten ja 41 poikien maaottelua.


title: Kristian Reichel

text: Kristian Reichel (s. 11. kesäkuuta 1998) on tšekkiläinen jääkiekkoilija, pelipaikaltaan keskushyökkääjä. Hän pelaa WHL-sarjassa Red Deer Rebelsissä.


title: Kristian Reichel

text: Oikealta laukova Reichel teki pääsarjadebyyttinsä kasvattajaseurassaan Litvinovissa 17-vuotiaana kaudella 2015–2016.


title: Kristian Reichel

text: Reichelin isä, Robert Reichel on kolminkertainen maailmanmestari sekä olympiavoittaja, joka pelasi omalla ammattilaisurallaan 830 NHL-ottelua. Hän on myös valmentanut poikaansa eri juniorijoukkueissa sekä ikäkausimaajoukkueissa.


title: Semjon Košelev

text: Semjon Jurjevitš Košelev (, s. 11. tammikuuta 1996 Ust-Kamenogorsk) on kazakstanilainen jääkiekkoilija, pelipaikaltaan vasen laitahyökkääjä. Hän edustaa KHL-liigassa pelaavaa TsSKA Moskovaa.


title: Semjon Košelev

text: Myös Venäjän kansallisuuden omaava Košelev teki KHL-debyyttinsä kaudella 2015–2016. Hän oli neljäs varaus vuoden .


title: Radoslav Suchý

text: Radoslav Suchý (s. 7. huhtikuuta 1976 Kežmarok, Tšekkoslovakia) on slovakialainen jääkiekkopuolustaja, joka pelaa kotimaassaan Extraliga-joukkue HK Popradissa. Hän on pelityyliltään puolustava puolustaja, joka saa usein vastuuta alivoimalla. Juniorisarjoissa ja Euroopassa Suchý on pelannut usein myös hyökkäävässä, peliä tekevässä roolissa. Hän on aiemmin pelannut NHL:ssä 451 runkosarjaottelua tehopistein 13+58=71 ja keräten 104 jäähyminuuttia sekä kymmenen playoff-ottelua tehopistein 1+1=2. Suchý on pelannut urallaan myös yhtenä kautena KHL:ssä ja neljä kautta Sveitsissä.


title: Radoslav Suchý

text: Suchý on HK Popradin oma kasvatti. Hän debytoi seuran miesten joukkueessa 17-vuotiaana Slovakian Extraligassa kaudella 1993–1994, jolloinh Suchý pelasi siellä kolme ottelua. QMJHL-joukkue Sherbrooke Faucouns varasi hänet 28. pelaajana . Suchý siirtyi joukkueeseen kaudeksi 1994–1995, jolloin hän teki runkosarjassa 44 tehopistettä ja valittiin kauden päätteeksi QMJHL:n tulokkaiden tähdistökentälliseen. Kaudella 1995–1996 Suchý oli Fauconsin tehokkain puolustaja ja kolmanneksi paras pistemies tehoilla 15+53=68, joilla hän sijoittui koko QMJHL:n puolustajien pistepörssissä kolmanneksi. Suchý jakoi myös joukkueensa sisäisen tehotilaston voiton Steve Thériaultin kanssa lukemalla +26.


title: Radoslav Suchý

text: Kesken kauden 1996–1997 Suchý kaupattiin Fauconsista Chicoutimi Saguenéensiin. Suchý sijoittui tehoilla 11+58=69 QMJHL:n puolustajien pistepörssissä viidenneksi. Kevään 1997 pudotuspeleissä hän onnistui tekemään yli piste per peli -tahdilla 19 ottelussa 21 tehopistettä. Suchý eteni Saguenéensin kanssa QMJHL:n finaaleihin, mutta mestaruuden vei kuitenkin Hull Olympiques otteluvoitoin 4–0. Hänet valittiin kauden päätteeksi liigan toiseen tähdistökentälliseen. Koska Olympiques myös isännöi Memorial Cup -turnausta, sai Saguenéens QMJHL:n finalistijoukkueena osallistua turnaukseen. Suchý palkittiin Memorial Cupin urheiluhenkisimpänä pelaajana George Parsons Trophylla.


title: Radoslav Suchý

text: Syyskuussa 1997 Suchý teki vapaana agenttina tulokassopimuksen Phoenix Coyotesin kanssa. Hän pelasi kauden 1997–1998 suurimmaksi osaksi AHL-joukkue Springfield Falconsissa, jossa tulokaskausi toi 41 runkosarjaottelussa tehot 6+15=21 ja neljässä playoff-ottelussa yhden syöttöpisteen. Suchý pelasi osan kaudestaan myös IHL-joukkue Las Vegas Thunderissa. Kauden 1998–1999 hän pelasi kokonaan Falconsissa. Kaudella 1999–2000 Suchý debytoi Coyotesin NHL-joukkueessa, jossa hänen tulokaskautensa toi 60 runkosarjaottelussa kuusi syöttöpistettä ja viidessä playoff-ottelussa yhden syöttöpisteen. Otteluita farmissa kertyi kaksi. Kauden 2000–2001 Suchý pelasi kokonaan NHL:ssä tehden 72 runkosarjaottelussa kymmenen syöttöpistettä.


title: Radoslav Suchý

text: Suchý avasi maalitilinsä NHL:ssä lopulta kolmannella kaudellaan 2001–2002. Hänen NHL-uransa avausmaali syntyi 17. marraskuuta 2001 New York Islandersia vastaan Suchýn uran 151. ottelussa ja 90. laukauksella. Hänellä oli hallussa NHL-historian pisin uran avausmaalia edeltänyt maaliton putki, mutta Suchýn ennätys rikkoutui kuitenkin nopeasti, kun vain kaksi ottelua vähemmän pelannut Steven Halko ei tehnyt maalia kolmessa seuraavassa ottelussaan. Kaikkiaan hän teki runkosarjan aikana 81 runkosarjaottelussa tehot 4+13=17. Suchý voitti myös Coyotesin sisäisen tehotilaston lukemalla +25. Kaudella 2003–2004 hän teki NHL:n yhden kauden piste-ennätyksensä tehoilla 7+14=21. Suchý oli joukkueensa eniten maaleja tehnyt puolustaja.


title: Radoslav Suchý

text: Heinäkuussa 2004 Coyotes kauppasi Suchýn ja kesän kuudennen kierroksen varausvuoron Columbus Blue Jacketsiin vaihdossa saman kesän neljännen kierroksen varausvuoroon. Lokakuussa 2004 hän siirtyi ajaksi kasvattajaseuraansa HK Popradiin. Työsulun päätyttyä Suchý vietti kauden 2005–2006 Blue Jacketsissa.


title: Radoslav Suchý

text: Suchý siirtyi kaudeksi 2006–2007 Sveitsin Nationalliga A:n ZSC Lionsiin. Seuraavan kauden 2007–2008 päätteeksi hän voitti Sveitsin-mestaruuden. Kaudella 2008–2009 Suchý jakoi NLA:n puolustajien pistepörssin kahdeksannen sijan Fribourg-Gottéronin Shawn Heinsin kanssa. Hän osallistui ZSC:n kanssa samalla kaudella myös Mestarien liigaan, jonka puolustajien syöttöpörssin Suchý voitti viidellä syöttöpisteellään, joilla hän oli myös joukkueensa tehokkain puolustaja Mathias Segerin kanssa. Suchý voitti CHL:n mestaruuden. ZSC osallistui seuraavalla kaudella Victoria Cupiin, jossa joukkue voitti NHL-joukkue Chicago Blackhawksin lukemin 2–1.


title: Radoslav Suchý

text: Kaudeksi 2010–2011 Suchý palasi kasvattajaseuraansa HK Popradiin, jonka tehokkain puolustaja hän oli tehoilla 3+26=29, joilla Suchý sijoittui Extraligan puolustajien pistepörssissä kolmanneksi. Hän voitti myös Popradin sisäisen tehotilaston lukemalla +39. Suchý voitti liigan pudotuspelien puolustajien piste- ja syöttöpörssin yhdeksällä syöttöpisteellään. Poprad eteni Extraligan finaaleihin, mutta Slovakian-mestaruuden vei kuitenkin HC Košice otteluvoitoin 4–1. Suchý valittiin kauden päätteeksi liigan tähdistökentälliseen.


title: Radoslav Suchý

text: Suchý siirtyi kaudeksi 2011–2012 KHL-joukkue Avangard Omskiin, mutta vain viiden pelaamansa ottelun jälkeen hän palasi taas Popradiin lokakuussa 2011. Suchý oli joukkueen tehokkain puolustaja tehoilla 5+22=27, joilla hän sijoittui Extraligan puolustajien pistepörssissä neljänneksi. Kaudella 2012–2013 Suchý toimi Popradin varakapteenina. Hän oli joukkueen tehokkain puolustaja tehoilla 3+21=24, joilla Suchý jakoi Extraligan puolustajien pistepörssin viidennen sijan HKm Zvolenin Peter Hraškon ja MHC Martinin Andrej Novotnýn kanssa. Kaudella 2013–2014 hän oli Popradin tehokkain puolustaja tehoilla 2+12=14 ja voitti joukkueen sisäisen tehotilaston lukemalla +17. Kaudella 2014–2015 Suchý jakoi Extraligan puolustajien pistepörssin neljännen sijan HK 36 Skalican Martin Drtinan kanssa. Hän voitti pudotuspeleissä Popradin sisäisen tehotilaston lukemalla +6. Kaudella 2015–2016 Suchý oli joukkueen tehokkain puolustaja tehoilla 1+24=25, joilla hän jakoi Extraligan puolustajien pistepörssin viidennen sijan HC Košicen Radek Deylin ja Eduard Šedivýn kanssa.


title: Radoslav Suchý

text: Suchý edusti Slovakiaa Torinon olympiakisoissa 2006 sekä MM-kilpailuissa vuosina 2000, 2003 ja 2005. Hän voitti MM-hopeaa vuonna 2000 ja pronssia vuonna 2003. Suchý pelasi myös maailmancupissa vuonna 2004.


title: Radoslav Suchý

text: Suchý pelasi myös alle 20-vuotiaiden MM-kilpailuissa vuonna 1996 sekä alle 18-vuotiaiden C-sarjan MM-kilpailuissa vuonna 1994, jolloin hän oli nostamassa Slovakiaa seuraavaksi vuodeksi B-sarjaan.


title: Kimmo Kainulainen

text: Kimmo Juhani Kainulainen (s. 1962) on suomalainen fyysikko ja professori. Hän on toiminut vuodesta 2012 kosmologian professorina Jyväskylän yliopistossa.


title: Kimmo Kainulainen

text: Kimmo Kainulainen kirjoitti ylioppilaaksi Nurmeksen lukiosta. Hänen kanssaan samalla luokalla opiskelivat myös tulevat fysiikan professorit Markku Kuittinen ja Kari Rummukainen. Kuittinen on sittemmin toiminut mikro- ja nanofotoniikan professorina Itä-Suomen yliopiston Joensuun kampuksella (ent. Joensuun yliopisto). Rummukainen puolestaan on työskennellyt Helsingin yliopiston teoreettisen hiukkasfysiikan professorina.


title: Kimmo Kainulainen

text: Lukion jälkeen Kainulainen opiskeli fysiikkaa Helsingin yliopistossa, josta hän valmistui maisteriksi 1987. Hänen opettajiaan oli mm. tuleva Jyväskylän yliopiston fysiikan professori Jukka Maalampi. Kainulaisen teoreettisen fysiikan alaan kuuluva gradututkimus käsitteli Higgsin tuottoa e+e- -törmäyksissä.


title: Kimmo Kainulainen

text: Kainulainen väitteli 1990 filosofian tohtoriksi Helsingin yliopistosta. Hänen väitöskirjansa ("Aspects of neutrino cosmology") aiheena oli neutriinokosmologia.


title: Kimmo Kainulainen

text: Valmistumisen jälkeen Kainulainen työskenteli vuosikymmenen ajan pääasiassa ulkomailla. Aluksi hän työskenteli 1990–1992 Kööpenhaminassa tutkijana pohjoismaisessa teoreettisen fysiikan tutkimuslaitoksessa Norditassa. Sen jälkeen hänet nimitettiin 1992 Helsingin yliopiston dosentiksi. Hän kuitenkin jatkoi edelleen uraansa ulkomailla. Vuosina 1992–1994 Kainulainen työskenteli post doc-tutkijana Minneapolisin yliopistossa. Sen jälkeen hän toimi 1994–1996 vierailevana tutkijana CERN:issä, Sveitsissä. Seuraavana vuonna 1997 hänet nimitettiin vanhemmaksi assistentiksi Helsingin yliopistoon. Toukokuussa 1998 Kainulainen nimitettiin Norditan yliassistentiksi ja hän jatkoi virassa vuoteen 2002 asti.


title: Kimmo Kainulainen

text: Vuonna 2001 Kainulainen sai nimityksen Jyväskylän yliopiston hiukkasfysiikan yliassistentiksi. Kainulaisen ja Jyväskylän yliopiston fysiikan laitoksen johtajana toimineen professori Jukka Maalammen ansiosta fysiikan laitoksella tehtävä hiukkastutkimus laajeni vahvoista vuorovaikutuksista kattamaan myös heikkojen vuorovaikutusten sektorin. Ensimmäisinä vuosina nimityksen jälkeen Kainulaisen tehtävänä oli luotava kenttäteorian ja kosmologian kurssit,ja suunniteltava opetuksen järjestäminen, koska aihealueet olivat kokonaan uusia tutkimusaloja Jyväskylän yliopistossa.


title: Kimmo Kainulainen

text: Kainulainen nimitettiin vuoden 2012 alussa kosmologian professoriksi Jyväskylän yliopiston fysiikan laitokselle. Professuuri liittyy teoreettisen hiukkasfysiikan ja kosmologian tutkimukseen ja näiden alojen opetukseen. Kainulainen oli nimityshetkellään vasta järjestyksessään toinen henkilö, joka nimitettiin Suomessa kosmologian professoriksi. (Ensimmäinen oli Helsingin yliopistossa vuonna 2001 aloittanut Kari Enqvist).


title: Kimmo Kainulainen

text: Kosmologina Kainulainen on tutkinut monia kosmologian alaan kuuluvia aiheita. Tutkimuksen avulla Kainulainen on etsinyt vastauksia mm. maailmankaikkeuden laajenemiseen ja aineen epätasaiseen jakautumiseen liittyviin kysymyksiin. Hänen keskeisiä tutkimusintressejään ovat yleisen kosmologian ohella pimeään energiaan ja pimeään aineeseen liittyvät ongelmat sekä neutriinofysiikka. Aloittaessaan yliassistenttina Norditassa (1998) Kainulainen tutki parhaillaan sähköheikkoa baryogeneesiä ja kvanttikuljetusteoriaa.


title: Kimmo Kainulainen

text: Oppilaidensa Matti Herrasen ja Pyry Rahkilan kanssa Kainulainen on Jyväskylän yliopistossa kehittänyt uuden niin kutsutun kenttäteoreettisen lähestymistavan, jonka avulla voidaan tarkastella alkuräjähdyksen jälkeisessä tiheässä ja kuumassa varhaisessa maailmankaikkeudessa tapahtuneita hiukkasfysiikan ilmiöitä.


title: Markku Kuittinen (professori)

text: Markku Kuittinen (s. 1962) on suomalainen fyysikko ja professori. Hänet nimitettiin vuonna 2001 fysiikan professoriksi Joensuun yliopistoon (nyk. Itä-Suomen yliopisto). Sittemmin hän on toiminut mikro- ja nanofotoniikan professorina Itä-Suomen yliopiston Joensuun toimipisteessä.


title: Markku Kuittinen (professori)

text: Markku Kuittinen kirjoitti ylioppilaaksi Nurmeksen lukiosta. Samalla luokalla hänen kanssaan opiskelivat myös tulevat professorit Kimmo Kainulainen (kosmologia, Jyväskylän yliopisto) ja Kari Rummukainen (teoreettinen hiukkasfysiikka, Helsingin yliopisto).


title: Markku Kuittinen (professori)

text: Lukion jälkeen Kuittinen jatkoi opintoja Kuopion yliopistossa, josta valmistui filosofian maisteriksi 1987 ja lisensiaatiksi 1991. Hän muutti Joensuuhun 1993. Jatko-opintonsa hän suoritti Joensuun yliopistossa, jossa hän väitteli 1994 filosofian tohtoriksi.


title: Markku Kuittinen (professori)

text: Valmistumisen jälkeen Kuittinen työskenteli Sveitsissä 1994–1995 post doc-tutkijana Neuchâtelin yliopiston mikroteknologian instituutissa. Palattuaan kotimaahan hän toimi Joensuun yliopistossa fysiikan assistenttina ja vanhempana assistenttina.


title: Markku Kuittinen (professori)

text: Joensuun yliopiston fysiikan professoriksi hänet nimitettiin 2001. Nykyisin opinahjo tunnetaan Itä-Suomen yliopistona ja Kuittinen toimii siellä professorina yliopiston fysiikan ja matematiikan laitoksen alaisessa fotoniikan instituutissa. Instituutti aloitti toimintansa vuonna 2013.


title: Markku Kuittinen (professori)

text: Fyysikkona Kuittinen on tutkinut mm. mikro-optiikkaa, nanofotoniikkaa, diffraktiivista optiikkaa ja polarisaatiota. Lisäksi hän on valmistanut erilaisia mikro- ja nanorakenteita. Nykyisin professori Kuittinen johtaa mikro- ja nanofotoniikan tutkimusryhmää ja hän toimii sen lisäksi laitoksellaan puhdaslaboratorion johtajana.


title: Markku Kuittinen (professori)

text: Markku Kuittinen on tutkimusuransa aikan julkaissut yli 90 vertaisarvioitua tieteellistä artikkelia ja yli 60 muuta julkaisua.


title: Markku Kuittinen (professori)

text: Markku Kuittisella on kaksi lasta.


title: Etridiatsoli

text: Etridiatsoli (CHSNClO) on tiadiatsolijohdannaisiin kuuluva orgaaninen yhdiste. Yhdistettä voidaan käyttää maataloudessa fungisidina.


title: Etridiatsoli

text: Huoneenlämpötilassa etridiatsoli on väriltään vaaleankeltaista ja olomuodoltaan nestettä. Yhdiste liukenee niukasti veteen ja paremmin useisiin orgaanisiin liuottimiin kuten etanoliin, asetoniin, heksaaniin, tetrakloorimetaaniin ja ksyleeniin. Etridiatsoli hydrolysoituu emäksisissä olosuhteissa.


title: Etridiatsoli

text: Etridiatsolia valmistetaan triklooriasetamidiinihydrokloridin ja trikloorimetaanisulfenyylikloridin välisellä reaktiolla. Yksi tässä reaktiossa muodostuvan tuotteen klooriatomeista korvataan etoksiryhmällä käsittelemällä sitä emäksisissä olosuhteissa etanolilla.


title: Etridiatsoli

text: Etridiatsolilla on fungisidisia ominaisuuksia ja se on tehokas muun muassa "Phytophthora"- ja "Pythium"-sukujen homeita vastaan. Sitä voidaan maaperään levitettävänä valmisteena, joka on rakeita tai jauhetta. Etridiatsolia käytään esimerkiksi puuvilla-, soijapapu-, maapähkinä-, avokado-, sitrushedelmä- ja koristekasviviljelmillä sekä nurmilla esimerkiksi golfkentillä.


title: Idman

text: Idman voi tarkoittaa ainakin seuraavia:


title: Ray Park

text: Ray Park (s. 23. elokuuta 1974 Glasgow, Skotlanti), on brittiläinen sijaisnäyttelijä, näyttelijä ja kamppailulajien taitaja.


title: Ray Park

text: Park aloitti uransa sijaisnäyttelijänä elokuvassa "Mortal Kombat 2 – hävitys" vuonna 1997. Vuonna 1999 Park esitti elokuvassa "" sithlordia nimeltä Darth Maul. Hahmon äänenä esiintyi Peter Serafinowicz.


title: Porin raatihuoneen sinkkiveistokset

text: Porin Raatihuoneen julkisivua koristaa kolme sinkkiveistosta. Veistokset liittyvät ruotsalaisen arkkitehdin J. E. Stenbergin suunnittelemaan vuonna 1891 toteutettuun muutostyöhön, jossa vuoden 1852 Porin yhdeksännessä suuressa kaupunkipalossa tuhoutunut raatihuoneen torni rakennettiin uudestaan vuonna 1891. Veistokset on valmistanut Tukholmassa toiminut taidevalimo Otto Meyer & Komp.


title: Porin raatihuoneen sinkkiveistokset

text: Sinkistä tehtyjen veistoksien korkeudet ovat 175–210 senttimetriä. Ne esittävät vaakaa ja miekkaa kädessään pitävää oikeudenmukaisuuden jumalatarta Justitiaa ja kahta sotilasta. Veistosten materiaali on sinkki, jota on Suomessa käytetty harvemmin. Ainoat samantyyppiset veistokset ovat Helsingin tuomiokirkon apostolit.


title: Porin raatihuoneen sinkkiveistokset

text: Veistokset ovat kuuluneet Porin kaupunkikuvaan yli sadan vuoden ajan. Aikojen kuluessa veistosten kunto on heikentynyt. Vuonna 2002 tehtiin veistosten edellinen kuntoarviointi. Heikentynyt kunto havaittiin toisen sotilaan jalustan tukirakenteiden petettyä vuonna 2012. Veistosten kunto herätti huolta ja sai paljon julkista huomiota. Patsaat poistettiin sijoiltaan odottamaan kunnostusta. Korjauksen toteutuksesta valmisteltiin yksityiskohtainen suunnitelma.


title: Porin raatihuoneen sinkkiveistokset

text: Sinkkiveistosten korjaus ja palauttaminen paikoilleen herätti Porissa suurta huomiota, jota seurattiin sekä paikallisessa mediassa että kaupunkilaisten keskusteluissa. Veistokset asetettiin takaisin paikoilleen 2.10.2014. Ennen palauttamistaan sijoilleen ehostetut patsaat olivat läheisemmin yleisön katsottavissa Porin taidemuseon veistospihalla.


title: Porin piru

text: Porin Piru on toteutumaton julkinen veistos, jota Pori-seura ry suunnitteli sijoitettavaksi Porin kauppatorille vuosina 1973–1974.


title: Porin piru

text: Veistoksen tekijäksi valittiin kuvanveistäjä Kauko Räike. Veistoksen piennoisluonnoksesta tehtiin Räikkeen ja Pori-seuran välillä sopimus 12. helmikuuta 1974. Patsaan piennoisluonnos oli tarkoitus julkistaa Porin päivänä 28.–30. syyskuuta 1974. Patsaasta suunniteltiin myös myöhemmin toteutettavaa täysikokoista kappaletta Porin kauppatorille. Täysikokoisesta patsaasta kaavailtiin Porin näkyvää symbolia ja turistinähtävyyttä, ja siihen aiottiin liittää vesisuihkuelementti.


title: Porin piru

text: Patsashanke herätti julkista keskustelua ja 5. maaliskuuta 1974 kolmekymmentä tunnettua porilaista lähetti hanketta kritisoivan julkisen kirjelmän Pori-seuralle. Kirjelmässä Pori-seuran hallitusta pyydettiin harkitsemaan patsaspäätöstä uudelleen. Patsaspäätöstä pidettiin masentavana ja porilaisia kristittyjä loukkaavana. Hanketta ei mainittu enää myöhemmissä kuvataidelautakunnan toimintakertomuksissa kuten vuoden 1974 vuosikertomuksessa.


title: Porin piru

text: Vuonna 2008 Porin torille asetettiin Pertti Mäkisen veistos Toriparlamentti.


title: Terry Broadhurst

text: Terry Broadhurst (s. 30. marraskuuta 1988 Orland Park, Illinois, Yhdysvallat) on yhdysvaltalainen jääkiekkoilija, joka pelaa try-outilla AHL-joukkue Cleveland Monstersissa. Hän on pelipaikaltaan vasen laitahyökkääjä. Elite Prospects -sivuston Erik K. Pirin vuonna 2012 tekemän analyysin mukaan Broadhurst on pelityyliltään monipuolinen kahden suunnan hyökkääjä, joka pystyy pelaamaan myös rikkovassa roolissa.


title: Terry Broadhurst

text: Broadhurst pelasi Chicago Furyn junioreissa, jonka jälkeen USHL-joukkue Sioux Falls Stampede varasi hänet 56. pelaajana kesällä 2007. Broadhurst pelasi joukkueessa kaksi seuraavaa kautta, joista jälkimmäisellä kaudella 2008–2009 hän voitti Stampeden sisäisen piste- ja maalipörssin tehoilla 27+31=58. Vuosina 2009–2012 Broadhurst kävi Nebraska-Omahan yliopistoa. Hänet valittiin "Freshman"-kautensa 2009–2010 päätteeksi CCHA:n tulokkaiden tähdistökentälliseen. Kahden jälkimmäisen kautensa päätteeksi Broadhurst valittiin WCHA:n akateemiseen tähdistökentälliseen. Kaudella 2011–2012 hän toimi UNO:n kapteenina. Broadhurst oli joukkueen toiseksi paras pistemies Matt Whiten jälkeen tehoilla 16+20=36.


title: Terry Broadhurst

text: Maaliskuussa 2012 Broadhurst teki kaksivuotisen tulokassopimuksen Chicago Blackhawksin kanssa. Hän liittyi jo samana keväänä amatööritry-out -sopimuksella AHL-joukkue Rockford IceHogsiin, jossa Broadhurst pelasi kahdeksan ottelua. Kauden 2013–2014 hän pelasi suurimmaksi osaksi ECHL-joukkue Toledo Walleyessa, mutta Broadhurst pelasi ison osan kaudestaan myös IceHogsissa. Kauden 2014–2015 hän pelasi siellä kokonaan ja oli joukkueen neljänneksi paras pistemies tehoilla 16+28=44. Heinäkuussa 2014 Broadhurst teki vapaana agenttina vuoden mittaisen AHL-sopimuksen Chicago Wolvesin kanssa.


title: Terry Broadhurst

text: Kaudeksi 2015–2016 Broadhurst siirtyi vuoden mittaisella sopimuksella Ruotsin SHL-liigan Skellefteå AIK:hon. Hän voitti kauden päätteeksi SHL-hopeaa, vaikka Broadhurst viettikin loppukautensa lainalla samassa liigassa pelaavassa Brynäs IF:ssä, jonne Skellefteå lainasi hänet suuremman peliajan perässä maaliskuussa 2016.


title: Terry Broadhurst

text: Broadhurst siirtyi kaudeksi 2016–2017 vuoden mittaisella sopimuksella SM-liigajoukkue KooKoohon. Hän oli joukkueen paras syöttäjä ja toiseksi paras pistemies Juha-Pekka Haatajan jälkeen tehoilla 14+22=36. Lokakuun 2017 lopulla Broadhurst siirtyi 25 ottelun mittaisella ammattilaistry-out -sopimuksella AHL-joukkue Cleveland Monstersiin oltuaan ilman sopimusta alkukauden 2017–2018. Joukkueessa pelaa myös hänen pikkuveljensä Alex. Kymmenen ottelun jälkeen joulukuussa Broadhurstin koejaksoa Monstersin kanssa pidennettiin samanmittaisella sopimuksella.


title: Terry Broadhurst

text: Broadhurst edusti Yhdysvaltoja Deutschland Cupissa vuonna 2015.


title: Terry Broadhurst

text: Broadhurstin pikkuveli Alex pelaa NHL-joukkue Columbus Blue Jacketsin organisaatiossa, lähinnä Terryn joukkuetoverina seuran farmijoukkueessa Cleveland Monstersissa. Veljekset pelasivat aiemmin myös samassa ketjussa Rockford IceHogsin AHL-joukkueessa kaudella 2013–2014.


title: Liikalammi

text: Liikalammi on Pirkanmaalla Ylöjärvellä Itä-Aureessa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Liikalammi on osa Pitkäjärven valuma-aluetta.


title: Liikalammi

text: Lammen pituus on 650 metriä, leveys 200 metriä ja sen pinta-ala on 5,6 hehtaaria. Se sijaitsee Aurejärven ja Pitkäjärven itäpuolella metsämaastossa olevassa loivassa painaumassa. Lammen pohjoisosat sijaitsevat leveän suon reunalla, mutta eteläosia reunustaa vain kapea suoranta. Lampeen on kaivettu seitsemän metsä- tai suo-ojaa, joista etelään laskeva oja on samalla sen laskuoja. Se laskee 1,7 kilometrin jälkeen Pitkäjärven eteläosaan. Veden keskimääräinen viipymä järvessä on 61 vuorokautta. Rantaviivan pituus on 1,5 kilometriä. Lampi on autio eikä sen rantaan johda teitä. Sen molemmilla puolilla kulkee metsässä metsäautoteitä, jotka alkavat yhdystieltä 3350 lähtevältä tieltä.


title: Liikalammi

text: Liikalammin vedenlaatua on tutkittu vuonna 1990. Vesi oli silloin kirkasta, erittäin ruskeaa, humuspitoista ja suojärvien tapaan hapanta. Kolme viimeistä ominaisuutta liitetään runsaisiin metsien ja soiden ojituksiin. Talvella veden pH aleni jopa arvoon 4,7, mikä on monelle kalalajille ja ravuille liian alhainen arvo. Veden ravinnepitoisuudet ovat luontaisia arvoja korkeammat. Fosforipitoisuus oli 23 µg/l (mikrogrammaa litrassa) ja typpipitoisuus 730 µg/l. Pohjan lähellä pitoisuudet olivat suuremmat aineiden sedimentaation vuoksi. Järvi oli sinä talvena lievästi rehevöityneiden järvien tasolla. Päällysveden happitilanne oli alkutalvella hyvä, vaikka alusvedessä oli jo muodostunut happivajetta. Lopputalvella happitilanne on todennäköisesti heikentynyt tyydyttävälle tasolle. Kesäkaudelta ei ole olemassa tutkimustuloksia. Lammen mataluus helpottaa happitilannetta kesällä ja suuri veden läpivirtaus talvella. Liikalammi soveltuu virkistyskäyttöön vain välttävästi.


title: Kurki (veistos)

text: Kurki on kuvanveistäjä Armas Hutrin 1969 tekemä pronssiveistos Porissa, Liinanharjan vastaanottokeskuksen pihalla. Veistos esittää kiveltä lentoon nousevaa kurkea. Veistoksen pituus on 156 cm ja siipien kärkiväli 110 cm. Sen jalustana on Reposaaresta tuotu luonnonkivi. Veistos paljastettiin Liinanharjan vanhainkodin (nyk. vastaanottokeskus) pihalla Porin päivänä syksyllä 1977.


title: Hopeahäät (veistos)

text: Hopeahäät on kuvanveistäjä Heikki Konttisen (1910–1988) vuonna 1976 valmistunut Porin kaupunginsairaalan pihamaalla sijaitseva julkinen veistos. Veistos on pronssia ja sen korkeus on 110 cm. Veistoksen valutyöt tehtiin Helsingin Kuvanveistäjäliiton taidevalimossa. Teosta on luonnehdittu hyväntahtoisen leikkimieliseksi ja hellyyttä kuvaavaksi.


title: Hopeahäät (veistos)

text: Hopeahäät oli Porin kaupungin kuvataidelautakunnan seitsemäs veistoshankinta. Kuvataidelautakunta ehdotti veistoksen sijoittamista Pormestarinluotoon Vanhustenrivin pihalle, mutta kaupunginarkkitehti ja kaupunginpuutarhuri pitivät alueen kunnostamista hankalana. Heidän esityksestään Porin kaupunginhallitus päätti sijoittaa teoksen kesäkuussa 1976 valmistuvan Päärnäisten sairaskodin sisäpihalle.


title: Hopeahäät (veistos)

text: Hopeahäät -veistos paljastettiin Porin päivänä 3. lokakuuta 1976. Paljastuspuheen tilaisuudessa piti apulaiskaupunginjohtaja Mikko Sävelä.


title: Chevrolet Corvette C1

text: Chevrolet Corvette C1 on Chevrolet Corvetten ensimmäisen sukupolven malli, jota valmistettiin vuosina 1953–1962.


title: Chevrolet Corvette C1

text: Harley Earlin suunnittelema ensimmäisen sukupolven Chevrolet Corvette esiteltiin vuonna 1952 Motorama Show’ssa. Yksinkertaisesti mutta linjakkaasti muotoillun auton kori oli valmistettu lasikuidusta. Teräsrungon päälle rakennettu lasikuitukori koostui 46 erillisestä osasta ja oli hankala valmistaa. Corvette ei aluksi ollut General Motorsille taloudellinen menestys, mutta tärkeämpänä pidettiin urheiluautovalmistajan imagon luomista Chevroletille.


title: Chevrolet Corvette C1

text: Corvettessa oli edessä kierrejouset ja takana puolestaan lehtijousitus erillisellä taka-akselilla. Voimanlähteenä oli aluksi kuusisylinterinen 3,9-litrainen (150 hv) "Blue Flame" -moottori, joka ei antanut Corvettelle kovinkaan hyvää suorituskykyä. Voimansiirtona oli kaksiportainen "Powerglide"-automaattivaihteisto. Kaikki mallivuoden 1953 autot olivat Polo White -valkoisia punaisella sisustuksella.


title: Chevrolet Corvette C1

text: Vuonna 1954 ei tehty merkittäviä uudistuksia laajennettua värivalikoimaa lukuun ottamatta. Uusia vaihtoehtoja olivat punainen, sininen ja musta.


title: Chevrolet Corvette C1

text: Vuonna 1955 laiskahkon rivikuutosen rinnalle tuli 4,3-litrainen (210 hv) V8. Myös kolmivaihteisen manuaalivaihteiston sai nyt halutessaan. Vuoden 1955 aikana valmistettiin ainoastaan 15 kappaletta kuparinpunaisella Corvette Copper -värillä maalattua autoyksilöä.


title: Chevrolet Corvette C1

text: Vuonna 1956 Corvette sai uudenlaisen korin ja valittavaksi tuli myös kaksivärinen maalaus. Nelivaihteinen manuaalivaihteisto tuli tarjolle. Rivimoottori poistui valikoimasta.


title: Chevrolet Corvette C1

text: Vuosimalliin 1957 tuli tuotantoon polttoaineen ruiskutuksella varustettu 4,6 litran (283 hv) V8.


title: Chevrolet Corvette C1

text: Vuosimallin 1958 Corvette sai muidenkin yhdysvaltalaisten automerkkien tapaan nelivaloisen ajovalojärjestelmän. Ensimmäiset sähköikkunoilla varustetut Corvettet ilmestyivät vuonna 1958, jolloin alettiin myös suunnitella sähköisesti toimivaa katon avaussysteemiä. Ratkaisu jäi vain kokeiluksi, eikä sitä toteutettu vielä pitkään aikaan Corvettessa.


title: Chevrolet Corvette C1

text: Seuraavat merkittävät uudistukset tulivat vuonna 1961, jolloin perän muotoilua uudistettiin ja myös takavaloja oli nyt neljä kappaletta.


title: Chevrolet Corvette C1

text: Vuonna 1962 vakiomoottorin iskutilavuus nousi 5,4 litraan. Mallivuoden 1962 Corvettea sai ainoastaan yksivärisenä.


title: HMD Global

text: HMD Global on suomalainen yritys, jolle on lisensoitu Nokian puhelinten tavaramerkki. Yhtiö on perustettu varta vasten valmistamaan Nokia-puhelimia ja sen pääkonttori on Espoon Karamalmilla Nokia Campuksella vastapäätä Nokian pääkonttoria. Yhtiön toimitusjohtaja oli Arto Nummela 19. heinäkuuta 2017 asti. Hän jätti tehtävän välittömästi. Nummela on aiemmin työskennellyt Nokiassa ja Microsoftilla. Puhelimet valmistaa taiwanilainen Foxconn, ja tuotantoon tulee äly- ja peruspuhelimia sekä tabletteja.


title: HMD Global

text: HMD Global ilmoitti joulukuussa 2016 käynnistävänsä varsinaisen liiketoiminnan ja suunnittelevansa ensimmäisten puhelinmallien lanseerausta vuoden 2017 ensimmäsellä puoliskolla. Yhtiöllä on kymmenen vuoden ajan maailmanlaajuinen yksinoikeus Nokia-brändin käyttöön matkapuhelimissa ja tableteissa.


title: HMD Global

text: Yhtiö julkisti ensimmäisen Nokia-merkkisen puhelimensa 8. tammikuuta 2017. Nokia 6 -nimisessä puhelimessa on Android-käyttöjärjestelmä ja se on suunnattu Kiinan markkinoille. Nokia 3 -puhelin tuli Suomessa kauppoihin ensimmäisenä kesäkuussa 2017 ja vain viikko sen jälkeen Nokia 5- ja Nokia 6 -puhelimet.


title: HMD Global

text: Ensimmäisenä tilikautenaan 2016 HMD Global teki tappiota yli puolet liikevaihdostaan.


title: HMD Global

text: Yhtiö on ilmoittanut uuden lippulaivapuhelimen Nokia 8:n tulosta markkinoille. Nokia 8 on saanut varsin positiivisen arvostelun ja monet suomalaiset ovat ostaneet sen "isänmaallisena tekona". Iltalehti kirjoitti, että Nokia on nyt noussut jälleen viiden suurimman puhelinvalmistajan joukkoon. Arvioiden mukaan HMD Global myi vuonna 2017 noin 8 miljoonaa Nokia älypuhelinta. Vuoden 2017 viimeisellä neljänneksellä markkinaosuus oli prosentin luokkaa maailmanlaajuisesti.


title: HMD Global

text: Nokia-puhelinten slogan on "Unite For".


title: HMD Global

text: Tammikuussa 2018 ilmoitettiin Asha-brändin siirtyneen HMD Globalin omistukseen.


title: Jack Aitchison

text: Jack Aitchison (s. 5. maaliskuuta 2000 Fauldhouse) on skotlantilainen jalkapalloilija, joka edustaa Skotlannin valioliigassa pelaavaa Celticiä. Pelipaikaltaan oikeajalkainen Aitchison on hyökkääjä.


title: Jack Aitchison

text: Aitchison on Celticin kasvatti. Debyyttinsä seuran edustusjoukkueen paidassa Aitchison teki toukokuussa 2016 Motherwelliä vastaan ollen seuran historian nuorin pelaaja 16 vuoden ja 71 päivän ikäisenä. Aitchison teki ottelussa maalin ensimmäisellä kosketuksellaan, joten hänestä tuli myös seuran historian nuorin maalintekijä.


title: Jack Aitchison

text: Aitchison on pelannut Skotlannin alle 17-vuotiaiden maajoukkueessa.


title: Nigel Dawes

text: Nigel Alexander Dawes (s. 9. helmikuuta 1985 Winnipeg, Manitoba, Kanada) on kazakstanilaistunut kanadalainen jääkiekkoilija, joka edustaa KHL-liigassa pelaavaa Avtomobilist Jekaterinburgia. Pelipaikaltaan vasemmalta laukova 172-senttinen ja 85-kiloinen Dawes on vasen laitahyökkääjä.


title: Nigel Dawes

text: New York Rangers varasi Winnipegissä syntyneen Dawesin numerolla 149 . Hän teki debyyttinsä NHL:ssä Rangersin paidassa kaudella 2006–2007 pelaten kahdeksassa ottelussa. Kesken kauden 2008–2009 Dawes kaupattiin toiseen NHL-seuraan Phoenix Coyotesiin, jossa hän pelasi loppukauden aikana 12 ottelua tehden tehot 0+2.


title: Nigel Dawes

text: Kauden 2009–2010 Dawes pelasi NHL:n Calgary Flamesissa. Kausi oli hänen NHL-uransa tehokkain, Dawes onnistui tekemään 66 ottelussa tehot 14+18. Kaudella 2010–2011 hän pelasi NHL:ää sekä Montreal Canadiensissa että Atlanta Thrashersissa. Tuolla kaudella hänet valittiin myös farmiliiga AHL:n kakkostähdistöjoukkueeseen. Dawes pelasi AHL:ssä Chicago Wolvesin ja Hamilton Bulldogsin riveissä.


title: Nigel Dawes

text: Kaudeksi 2011–2012 Dawes siirtyi KHL:n Barys Astanaan. Seitsemän pisterikkaan Barys Astanassa vietetyn kauden jälkeen hän siirtyi Avtomobilist Jekaterinburgin riveihin. Toistaiseksi parhaalla KHL-kaudellaan, kaudella 2016–2017, Dawes teki 62 tehopistettä. Tämä kuitenkin rikkoutunee käynnissä olevalla kaudella 2018-2019, sillä Dawesilla on Jekaterinburgin debyyttikaudellaan pisteitä 38 ottelun jälkeen kasassa jo 19+30=49.


title: Nigel Dawes

text: Dawes saavutti Kanadan alle 20-vuotiaiden jääkiekkomaajoukkueen kanssa kultaa vuoden 2005 MM-kilpailuista ja hopeaa vuoden 2004 MM-kilpailuista. Vuonna 2004 hän voitti myös turnauksen piste- ja maalipörssin. Vuonna 2016 hän sai oikeuden edustaa Kazakstania saman vuoden MM-kilpailuissa.


title: Nigel Dawes

text: Dawesin isä on kotoisin Jamaikalta.


title: Nigel Dawes

text: Maajoukkuetasolla


title: Nigel Dawes

text: Henkilökohtainen


title: Adventure (Madeonin albumi)

text: Adventure ranskalaisen elekronisen musiikin tuottaja Madeonin debyttistudioalbumi, joka julkaistiin 27. maaliskuuta 2015. Albumin 12 kappaleella vierailee muun muassa Dan Smith Bastillesta, Passion Pit, Mark Foster Foster the Peoplesta ja Aquilo. Deluxe versio sisältää ennenjulkaistut singlet: "Icarus", "Finale", "The City", "Cut the Kid", "Technicolor".


title: Best of

text: Best of voi tarkoittaa:


title: Ádám Vay

text: Ádám Vay (, s. 22. maaliskuuta 1994 Budapest) on unkarilainen jääkiekkomaalivahti, joka edustaa NHL-seura Minnesota Wildin organisaatiota.


title: Ádám Vay

text: Vay pelasi kaudet 2013–2015 Yhdysvaltain WSHL-liigan El Paso Rhinosissa. Kaudeksi 2015–2016 Vay palasi takaisin kotimaahansa, MOL Ligan Debreceni HK:hon, jota hän edusti kauden aikana 39 ottelun verran. Toukokuussa 2016, NHL-seura Minnesota Wild teki Vayn kanssa kaksivuotisen ja kaksisuuntaisen tulokassopimuksen.


title: Ádám Vay

text: Vay on pelannut Unkarin nuorten maajoukkueissa. Hän kuului Unkarin joukkueeseen vuoden 2016 MM-kilpailuissa, missä hän pelasi kolmessa alkulohkon ottelussa. Vayn laadukkaat esitykset johtivat NHL-tulokassopimuksen.


title: Darja Poljudova

text: Darja Vladimirovna Poljudova (s. 4. helmikuuta 1989 Quvasoy, Uzbekistan) on venäläinen bloginpitäjä ja vasemmistolainen kansalaisaktivisti. Hän asuu Krasnodarissa.


title: Darja Poljudova

text: Poljudova kritisoi Venäjän viranomaisten toimintaa ja Krimin liittämistä Venäjään. Hän on osallistunut myös mielenosoituksiin, joissa hän on joutunut useasti pidätetyksi.


title: Darja Poljudova

text: Poljudova oli ensimmäinen, joka sai syytteen ja tuomittiin keväällä 2014 voimaan tulleen separatismipykälän perusteella. Hänet pidätettiin elokuussa 2014 ”kehottamisesta Venäjän federaation alueellista koskemattomuutta loukkaaviin toimiin” (separatismisyyte) ja ”kehottamisesta ääritoimintaan” (ekstremismisyyte).


title: Darja Poljudova

text: Syytteet tulivat Poljudovan VKontakte-sivullaan julkaisemista Ukrainaan liittyviä jutuista. Separatismisyyte tuli siitä, että hän jakoi toisen käyttäjän asiattoman kommentin, joka käsitteli Krasnodarin etnisten ukrainalaisten väitettyjä vaatimuksia liittyä osaksi Ukrainaa. Kehottamisena ääritoimintaan viranomaiset pitivät Poljudovan itsestään julisteen kanssa julkaisemaa valokuvaa. Julisteessa luki "Ei sotaa Ukrainaan, vaan vallankumous Venäjälle!" Toinen ääritoiminnaksi tuomittu teko oli Poljudovan kommentti, jonka mukaan tilanne Venäjällä on sietämätön ja venäläisten pitäisi seurata Maidanin aktivistien esimerkkiä, mennä kaduille ja kaataa hallitus.


title: Darja Poljudova

text: Poljudova tuomittiin kahden vuoden vankeuteen oikeudenkäynnissä 21. joulukuuta 2015. Ihmisoikeusjärjestö Amnesty pitää Poljudovaa tuomion vuoksi mielipidevankina ja kampanjoi hänen vapauttamisensa puolesta ja ilmaisunvapauden puolesta Venäjällä.


Honghen hanien ja yiden autonominen prefektuuri (, pinyin: Hónghé Hānízú Yízú Zìzhìzhōu) on haneille ja yille varattu autonominen prefektuuri Kiinan Yunnanin maakunnan kaakkoisosassa. Prefektuurin pinta-ala on 32 930 neliökilometriä ja väkiluku 4,5 miljoonaa (vuonna 2010). Prefektuurin päähallintopaikka on piirikuntatason kaupunki Mengzi, jonka keskusta sijaitsee linnuntietä noin 175 kilometriä maakunnan pääkaupunki Kunmingista eteläkaakkoon.


title: Honghen hanien ja yiden autonominen prefektuuri

text: Honghen hanien riisipenkereiden kulttuurimaisema Yuanyangin piirikunnassa liitettiin vuonna 2013 Unescon maailmanperintöluetteloon.


text: Piirikuntatasolla autonominen prefektuuri jakautuu neljään piirikuntatason kaupunkiin, kuuteen piirikuntaan ja kolmeen autonomiseen piirikuntaan.


title: Outolintu

text: Outolintu voi tarkoittaa:


title: Jason Kasdorf

text: Jason Kasdord (s. 8. toukokuuta 1992 Winnipeg, Manitoba) on kanadalainen jääkiekkomaalivahti, joka edustaa ECHL-liigassa pelaavaa Cincinnati Cyclonesta, joka on NHL-seura Buffalo Sabresin farmijoukkue.


title: Jason Kasdorf

text: Winnipeg Jets varasi Kasdorfin kuudennella kierroksella 157. pelaajana . Jets kauppasi helmikuussa 2015 Kasdorfin pelaajaoikeudet Buffalo Sabresiin yhdessä Evander Kanen ja Zach Bogosianin kanssa vaihdossa Tyler Myersiin, Drew Staffordiin, Joel Armiaan, Brendan Lemieuxiin sekä ehdolliseen ensimmäisen kierroksen varauvuoroon.


title: Jason Kasdorf

text: Kasdorf ja Sabres solmivat 14. maaliskuuta 2016 yhden vuoden mittaisen tulokassopimuksen. Kasdorf debytoi NHL:ssä 8. huhtikuuta. Hän päästi ensimmäisessä ottelussaan neljä maalia ja torjui 26 laukausta, kun Sabres hävisi Columbus Blue Jacketsille lukemin 4-1.


title: Toukola (täsmennyssivu)

text: Toukola voi tarkoittaa seuraavia:


title: Descendants of the Sun

text: Descendants of the Sun () on televisioyhtiö KBS2:n esittämä eteläkorealainen televisiosarja. Sen päärooleissa ovat Song Joong-ki, Song Hye-kyo, Kim Ji-won ja Jin Goo.


title: Valkeajärvi (Ylöjärvi, Länsi-Aure)

text: Valkeajärvi on Pirkanmaalla Ylöjärvellä Länsi-Aureessa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Valkeajärvi on osa Pitkäjärven valuma-aluetta.


title: Valkeajärvi (Ylöjärvi, Länsi-Aure)

text: Järven pituus on 1,3 kilometriä, leveys 1,1 kilometriä ja sen pinta-ala on 51 hehtaaria. Se sijaitsee Aurejärven kaakkoispuolella aivan Ainesjärven vieressä. Ainesjärvi ei kuitenkaan kuulu Valkeajärven kanssa samaan valuma-alueeseen, vaikka niiden välille on kaivettu oja. Järveen laskee yksitoista ojaa. Luoteinen laskuoja kuuluu Vähä Valkeajärvelle ja Makkaralahteen laskeva oja on Salmijärven laskuoja. Veden keskimääräinen viipymä järvessä on 499 vuorokautta. Järven keskellä on Isosaari ja etelärannassa sijaitsee soistunut Vähäsaari. Kummatkin ovat autioita saaria. Järvessä on kolme selvästi erottuvaa lahtea. Taipaleenlahti työntyy länteen kohti Ainesjärveä, joita erottavat 200 metriä leveä kannas. Kaakkoon työntyy 400 metriä pitkä Makkaralahti. Itään työntyvän 450 metriä pitkän lahden pohjukassa eli Salmenlammissa sijaitsee järven laskuojan luusua. Sieltä laskee 200 metrinen meanderoiva suo-oja, joka laskee Pahalammiin ja jatkaa siitä eteenpäin Pitkäjärveen. Järvi on luodattu ja syvyyskarttojen mukaan järven syvin, yli 13 metrinen, kohta sijaitsee Isosaaren länsipuolella. Myös saaren itäpuolella on yli 12 metrinen syvänne. Pohjoisosassa on yleisesti noin 5 metriä syvää ja Makkaralahden pohjukassa on noin 4 metriä syvää. Muualla on selvästi matalampaa. Rantaviivan pituus on 5,3 kilometriä. Se on pääasiassa moreenirantaa, jossa on muutamia kalliopaljastumia. Pohjoisrantoja reunustaa maatilan peltot ja muilla rannoilla sijaitsee neljätoista vapaa-ajan asuntoa. Niille johtaa tiet seututieltä 332 lähteviltä yhdystieltä 14272 ja niitä yhdistävältä kylätieltä.


title: Valkeajärvi (Ylöjärvi, Länsi-Aure)

text: Valkeajärven vedenlaatua on tutkittu vuosina 1978, 1979, 1981, 1989, 1993, 2000 ja 2013. Vesi on ollut kirkasta, tumman ruskean väristä, voimakkaasti humuspitoinen ja hyvin hapanta. Happamuusaste laskee niin alas, että se vaikuttaa rapujen ja eräiden kalalajien elinkykyyn. Happamuuden kasvu katsotaan johtuvat valuma-alueen metsien ja soiden runsaasta ojittamisesta, jota voimistaa järven heikko puskurikyky happamoitumista vastaan. Järven rehevyystaso on säilynyt vuosien ajan samantasoisena. Typpipitoisuudet ovat luontaisella tasolla, mutta fosforipitoisuudet ovat olleet lievästi luonnontasoa suuremmat. Kun vesi lämpötilakerrostuu, uhkaa alusvesien happitilanne heikentyä. Tämä johtuu osittain pohjan sedimenttien ravinnepitoisuudesta, joka alkaa kuluttamaan veteen liuennutta happea. Talvella 1993 havaittiin hapen voimakasta kulumista, mikä aiheutti happikadon. Vähähappisuus alkaa liuottaa ravinteita takaisin vedeen, jolloin alusvedessä saattaa olla nelinkertaisia fosforipitoisuuksia ja kaksinkertaisia typpipitoisuuksia. Kesäkausilta ei ole käytettävissä tutkimustuloksia, mutta silloin on päällysvesissä hyvä tai tyydyttävä happitilanne. Valkeajärvi soveltuu virkistyskäyttöön tyydyttävästi.


title: Penguin Books

text: Penguin Books on brittiläinen kirjankustantamo, jonka perusti Sir Allen Lane vuonna 1935. Penguin mullisti kirjamarkkinat 1930-luvulla korkeatasoisilla mutta edullisilla pehmeäkantisilla taskukirjoillaan, joita myytiin kuuden pennyn kappalehintaan. Penguinin politiikkaa, taidetta ja tiedettä käsittelevät kirjat vaikuttivat julkiseen keskusteluun Isossa-Britanniassa, ja niillä oli ainakin brittikonservatiivien mukaan vaikutusta Työväenpuolueen vaalivoittoon vuoden 1945 parlamenttivaaleissa.


title: Penguin Books

text: Nykyään Penguin Books on Penguin Random Housen tavaramerkki ja Penguin Groupin brittiläinen osa.


title: EgyptAirin lento 804

text: EgyptAirin lento 804 oli EgyptAirin reittilento Pariisin Charles de Gaullen kansainväliseltä lentoasemalta Kairon kansainväliselle lentoasemalle. Lennolla käytetty Airbus A320-232 -kone katosi tutkasta 19. toukokuuta 2016 Egyptin ilmatilassa, noin 15 minuuttia ennen aikataulun mukaista laskeutumisaikaa. Kreikan julkaisemien tutkatietojen mukaan kone teki jyrkkiä ja äkillisiä käännöksiä ennen kuin lähti syöksyyn ja katosi tutkasta. Koneen osia on löydetty mereltä noin 290 kilometrin päästä Aleksandriasta.


title: EgyptAirin lento 804

text: Mereensyöksyn syytä ei heti onnettomuuden tapahduttua tiedetty eikä viranomaisten mukaan pois voitu sulkea teknistä vikaa eikä terrorismia. Egyptin ilmailuministerin mukaan terrorismi oli kuitenkin teknistä vikaa todennäköisempi syy.


title: EgyptAirin lento 804

text:
Kesäkuussa 2016 varmistui koneen mustien laatikoiden tutkimuksissa, että koneen savuhälyttimet olivat aktivoituneet lennon aikana. Koneen hylystä on myös löytynyt jälkiä noesta sekä korkean lämpötilan aiheuttamista vaurioista.
iPhone 6s -puhelimen epäillään aiheuttaneen tulipalon.


title: EgyptAirin lento 804

text: Joulukuussa 2016 uutisoitiin, että turmakoneen uhreista oli löytynyt räjähdejäämiä ja tapauksesta aloitettiin rikostutkinta. Ranskalaistutkijat päätyivät kuitenkin vastoin egyptiläisteorioita heinäkuussa 2018 lopputulokseen jonka mukaan onnettomuuden aiheutti koneen ohjaamossa syttynyt tulipalo.


title: EgyptAirin lento 804

text: Onnettomuuskone oli Airbus A320-232, rekisteritunnukseltaan SU-GCC. Se lensi ensilentonsa heinäkuussa 2003, ja se toimitettiin EgyptAirille uutena marraskuussa 2003.


title: EgyptAirin lento 804

text: Lennolla oli 56 matkustajaa 12 eri maasta. Koneen kymmenhenkiseen miehistöön kuului kolme turvamiestä, viisi matkustamohenkilökunnan jäsentä ja kaksi lentäjää. EgyptAirin mukaan kapteenilla oli 6 275 lentotunnin kokemus, josta 2 101 tuntia A320-koneella. Perämiehellä lentotunteja oli 2 766.


title: Vähä Valkeajärvi (Ylöjärvi)

text: Vähä Valkeajärvi on Pirkanmaalla Ylöjärvellä Länsi-Aureessa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Vähä Valkeajärvi on osa Pitkäjärven valuma-aluetta.


title: Vähä Valkeajärvi (Ylöjärvi)

text: Järven pituus on 400 metriä, leveys 150 metriä ja sen pinta-ala on 4,6 hehtaaria. Se sijaitsee Aurejärven kakkoispuolella Ainesjärven ja Valkeajärven pohjoispuolella pieneten mäkien välissä. Pohjoispuolella kohoaa Viitamäki kuitenkin yli 20 metriä järven yläpuolelle. Järven pohjoispäähän laskee kaksi lyhyttä pelto-ojaa. Järven laskuoja lähtee järven kaakkoispäästä ja se putoaa 200 metrin matkallaan yli neljä metriä ennen laskemistaan Valkeajärven luoteisrantaan. Rantaviivan pituus on 1,2 kilometriä. Rannat ovat moninpaikoin soistuneita ja järven kakkoisranta on avosuota. Sen pohjois- ja itäpuolella sijaitsee kaksi maatilaa ja rantaan on rakennettu yksi vapaa-ajan asunto. Niille johtaa tiet seututien 332 ja yhdystien 14272 yhdistävältä kylätieltä.


title: Petr Klíma

text: Petr Klíma (s. 23. joulukuuta 1964 Chomutov, Tšekkoslovakia) on tšekkiläinen uransa lopettanut jääkiekkoilija. Hänen pelipaikkansa oli oikea laitahyökkääjä.


title: Petr Klíma

text: Klíma pelasi NHL:ssä vuosina 1985–1999 yhteensä 786 runkosarjaottelua viidessä eri joukkueessa. Hän lopetti uransa ensin keväällä 1999, mutta palasi kahden vuoden tauon jälkeen kasvattajaseuraansa HC Litvinoviin kahden kauden ajaksi.


title: Petr Klíma

text: Klíma voitti Stanley Cupin Edmonton Oilersissa kaudella 1989–1990. Tuolta pudotuspelikeväältä Klíma muistetaan erityisesti kolmanteen jatkoerään venyneestä ensimmäisestä loppuottelusta Boston Bruinsia vastaan, jossa varsinaisella peliajalla pääasiassa penkillä istunut Klíma ratkaisi lopulta ottelun ajassa 115:13.


title: Brandon Bochenski

text: Brandon Louis Bochenski (s. 4. huhtikuuta 1982 Blaine, Minnesota, Yhdysvallat) on kazakstanilaistunut yhdysvaltalainen jääkiekkoilija, joka pelasi uransa seitsemän viimeistä kautta KHL-liigassa kazakstanilaisseura Barys Astanassa. Bochenski lopetti uransa kauden 2016–2017 päätteeksi


title: Brandon Bochenski

text: Ennen ammattilaisuraansa Bochenski pelasi yliopistokiekkoa Pohjois-Dakotan yliopiston joukkueessa, ja oli 2004 ehdolla parhaan yliopistopelaajan Hobey Baker Awardin saajaksi. Hän oli Ottawa Senatorsin seitsemännen kierroksen varaus vuoden .


title: Brandon Bochenski

text: Bochenski pelasi vuosina 2005–2010 yhteensä 156 NHL-runkosarjaottelua sekä kolme pudotuspeliottelua. Hän siirtyi kaudelle 2010–2011 KHL:n Barys Astanaan, jossa pelasi seitsemän kautta.


title: Brandon Bochenski

text: Bochenski edusti synnyinmaataan Yhdysvaltoja vuoden 2007 MM-kilpailuissa. Vuonna 2016 hän sai oikeuden edustaa Kazakstania, ja pelasi maajoukkueessa saman vuoden MM-kilpailuissa. Bochenski pelasi Kazakstanin paidassa myös seuraavan vuoden olympiakarsintaturnauksessa sekä 1. divisioonan MM-kisoissa.


title: Persoona (kielioppi)

text: Persoona on kieliopillinen käsite, jolla ilmaistaan puhujan ja puhuteltavan suhdetta johonkin asiaan. Se voi olla esimerkiksi tekijä- tai omistussuhde. Persoona jaetaan kolmeen ryhmään: 1. persoona (puhuja), 2. persoona (puhuteltava) ja 3. persoona (joku muu). Monikossa persoona ilmaisee joukkoa, johon puhuja tai puhuteltava kuuluu.


title: Persoona (kielioppi)

text: Monissa maailman kielissä persoona ilmaistaan erityisillä persoonapronomineilla, kuten suomessa:


title: Persoona (kielioppi)

text: Yleistä on myös, että predikaatti ilmaisee persoonaa, kuten suomen verbien persoonapäätteissä: "minä menen, sinä menet".


title: Persoona (kielioppi)

text: Suomessa persoonaa ilmaistaan lisäksi possessiivisuffikseilla, kuten "autoni, autosi".


title: Kiuas Kustannus

text: Kiuas Kustannus Oy on vuonna 2016 perustettu yhteiskunnalliseen ja filosofiseen kirjallisuuteen erikoistunut kirjakustantamo.


title: Kiuas Kustannus

text: Kiuas Kustannus oli osallistumassa Helsingin kirjamessuille, mutta tapahtuman järjestäjät peruivat kustantamon osallistumisen. Kirjamessut ilmoittivat, että Kiuas Kustannuksen toiminta ei vastaa messujen arvoja, koska yhtiön kustannustoimittajana toimii Timo Hännikäinen, joka myös päätoimittaa verkkolehti Sarastusta, joka messujen järjestäjien mukaan julkaisee rasistista sisältöä. Hännikäinen on ilmoittanut, että kustantamo ei tyydy messujärjestäjien tekemään päätökseen, vaan pitää sitä sääntöjen vastaisena. Perussuomalaisten puheenjohtaja Jussi Halla-aho kommentoi tapausta toteamalla, että "vääräoppisen kustantajan häätäminen kirjamessuilta rajoittaa sananvapautta ja tukahduttaa yhteiskunnallista keskustelua".


title: Pikapuhemuoto

text: Pikapuhemuodoiksi kutsutaan eräitä suomen kielen yleisten verbien ja pronominien muotoja, joita on pidetty tyypillisinä etenkin nopeatempoisessa puheessa. Pikapuhemuotoja ovat verbien "olla, tulla, mennä" ja "panna" taivutusmuodot, joissa konsonantti on kadonnut, esimerkiksi "en oo" 'en ole', "oisin", 'olisin' "tuun", 'tulen', "meette" 'menette', "paa" 'pane'. Pronominien pikapuhemuotoja ovat "mä" 'minä' ja "sä" 'sinä' ja niiden yksitavuiset taivutusmuodot: "mulle" 'minulle', "sulla" 'sinulla' ja niin edelleen.


title: Lorvista loordiksi

text: Lorvista loordiksi ("A Chump at Oxford") on Alfred J. Gouldingin ohjaama yhdysvaltalainen komediaelokuva vuodelta 1940. Pääosissa näyttelevät Stan Laurel ja Oliver Hardy eli Ohukainen ja Paksukainen. Elokuva oli alun perin vain 42 minuutin mittainen, kunnes siihen lisättiin Vandeverien päivälliskohtaus kansainvälisiä markkinoita varten, jolloin lopullisen elokuvan kestoksi tuli 63 minuuttia.


title: Lorvista loordiksi

text: Stan ja Ollie ovat jääneet työttömiksi ja he sattuvat kuulemaan työnvälitystoimistossa, että herrasväki Vandevere (Jimmy Finlayson ja Anita Garvin) tarvitsevat nopeasti palvelustyttöä ja hovimestaria. Ollie saa hienon idean, ja Stan esiintyy naispalvelijana ja Ollie hovimestarina. Kaverukset onnistuvat kuitenkin toheloimaan tehtävissään urakalla, ja heidät ajetaan ulos kiväärin kera.


title: Lorvista loordiksi

text: Stan ja Ollie päätyvät tämän jälkeen kadunlakaisijoiksi. Ruokatunnilla he vangitsevat vahingossa pankkiryöstäjän ja palkkioksi heidät lähetetään Oxfordin yliopistoon hankkimaan sivistystä. He joutuvat heti muiden opiskelijoiden pilojen kohteiksi mutta pian paljastuu, että Stan onkin todellisuudessa muistinsa menettänyt lordi Paddington.


title: Propyylibentseeni

text: Propyylibentseeni (CH) on alkyylibentseeneihin kuuluva aromaattinen hiilivety. Yhdistettä voidaan käyttää liuottimena ja muiden orgaanisten yhdisteiden valmistukseen.


title: Propyylibentseeni

text: Huoneenlämpötilassa propyylibentseeni on väritöntä nestettä. Se liukenee vain erittäin niukasti veteen ja paremmin useisiin orgaanisiin liuottimiin kuten etanoliin, dietyylieetteriin, asetoniin ja tolueeniin. Yhdistettä esiintyy maaöljyssä ja se on komponentti asfalteissa ja naftassa.


title: Propyylibentseeni

text: Yhdistettä voidaan valmistaa tekemällä bentsyylikloridista bentsyylimagnesiumkloridia, joka reagoi dietyylisulfaatin kanssa propyylibentseeniksi. Toinen tapa on bentseenin ja klooripropaanin välinen Friedel–Crafts-alkylointi huoneenlämpötilassa. Korkeammassa lämpötilassa välivaiheena muodostuva karbokationi toisiintuu ja tuotteeksi muodostuu kumeenia. Muita tapoja ovat bentseenin ja propionyylikloridin välinen Friedel–Crafts-asylointireaktio ja muodostuvan tuotteen pelkistäminen, tolueenin alkylointi eteenillä, kumeenin isomerointi ja bentseenin alkylointi syklopropaanilla.


title: Propyylibentseeni

text: Propyylibentseeniä käytetään liuottamaan selluloosa-asetaattia, liuottimena maaleissa ja lakoissa sekä tekstiilien värjäyksen ja painatuksen yhteydessä. Siitä voidaan valmistaa muun muassa 1-fenyylipropeenia.


title: Ljubav je

text: Ljubav je () on Dalalin ja Deenin kappale, jolla vierailevat sellisti Ana Rucner ja räppäri Jala. He edustivat sillä Bosnia ja Hertsegovinaa . Se julkaistiin 19. helmikuuta 2016. Kappaleen on säveltänyt Almir Ajanović ja sanoittaneet Ajanović sekä Jasmin Fazlić.


title: Ljubav je

text: Kappale kilpaili Eurovision laulukilpailun ensimmäisessä semifinaalissa, jossa se sai 104 pistettä, jäi sijalle 11 eikä päässyt finaaliin.


title: Pilalehti

text: Pilalehti on humoristis-satiirinen aikakauslehti, jonka tarkoitus on hauskuuttaa ja huvittaa, mutta tarvittaessa myös ivata, pilkata ja ironisoida. Sen sisältö koostuu pilajutuista, pakinoista ja piirroksista, joissa käsitellään usein ajankohtaisia tapahtumia. Pilalehtien tunnusomaisin ainesosa on pilapiirros eli karikatyyri, joka voi olla luonteeltaan huvittava ja harmiton, mutta myös kantaa ottava, poliittinen tai jopa propagandistinen. Lehdet voidaan luokitella poliittisiin ja epäpoliittisiin, mutta näiden ryhmien välinen rajanveto on usein hankalaa.


title: Pilalehti

text: Pilalehtien synty liittyy pilapiirrosten julkaisemista helpottaneen litografiatekniikan kehitykseen. Ensimmäiseksi pilalehdeksi on mainittu ranskalaisen Charles Philiponin vuonna 1830 perustama "La Caricature", joka yhdisti tekstin ja litografiakuvan poliittisen taistelun välineeksi. Philipponin kamppailu epäkohtia ja kuningasvaltaa vastaan jatkui vuonna 1832 "Le Charivarissa".


title: Pilalehti

text: Englantilainen "Figaro in London" (1831–1839) toi pilalehdistöön kokosivun poliittisen puukaiverruskarikatyyrin ja siihen liittyvän pääkirjoituksen. Henry Mayhewin vuonna 1841 perustama "Punch" oli poliittisesti miedompi ja kehittyi vastaamaan viktoriaanisen keskiluokan maailmankuvaa. Sen kansilehtien ”cartooneista” tuli esikuva 1800-luvun englantilaisille karikatyristeille.


title: Pilalehti

text: Saksassa alan uranuurtaja oli Kaspar Braunin Münchenissä vuonna 1844 perustama "Fliegende Blätter", josta tuli "Punchin" jälkeen Euroopan suosituin pilalehti. Bismarckin kauden johtava poliittinen lehti oli berliiniläinen "Kladderadatsch" (1848–1944). Sensuuri ja lehtien kaupallistuminen synnyttivät Keski-Euroopassa porvarillisen perhepilalehden, joka pyrki tarjoamaan harmitonta viihdettä loukkaamatta ketään. Ranskassa tätä tyyppiä edustivat "La Vie parisienne" ja vuonna 1894 perustettu "Le Rire", joiden huumorivalikoimaan kuuluivat myös eroottiset vitsit. kantaa ottavaa liberaalia suuntaa edustivat Ranskassa "Le Courrier français" ja taiteellisesti korkeatasoinen "Chat noir". Ruotsin ensimmäinen pilalehti oli vuosina 1862–1924 ilmestynyt "Söndags-Nisse", joka lainasi aineksia saksalaisista lehdistä.


title: Pilalehti

text: 1800-luvun lopulla syntyivät työväen pilalehdet. Niistä erityisen suosittu oli Wilhelm Blosin Stuttgartissa vuonna 1884 perustama "Der wahre Jacob", saksalaisten sosiaalidemokraattien tärkein agitaatioväline. Vuosisadan vaihde oli eurooppalaisen kantaa ottavan pilalehdistön kukoistusaikaa. Liberaalien yhteiskuntakriittisistä lehdistä merkittävimmäksi nousi Münchenissä ilmestynyt "Simplicissimus" (1896–1944), jonka satiirin tehoa lisäsivät uuden moniväripainon tarjoamat mahdollisuudet. Thomas Theodor Heinen johtama lehti arvosteli muun muassa preussilaista militarismia, keisarikulttia ja byrokratian valtaa. Vaikutteet levisivät maasta toiseen ja lisääntynyt kansainvälisyys kehitti karikatyyriä taiteellisesti.


title: Pilalehti

text: Ensimmäisen maailmansodan aikana eurooppalaiset pilalehdet hylkäsivät oppositioroolinsa ja alistuivat nationalistisen propagandan äänitorviksi. Sodan jälkeen saksalaisen pilalehdistön merkitys romahti ja myös Ranskassa lehtien määrä väheni. Asemansa pystyi säilyttämään vain uudistunut "Punch", josta muodostui kansallinen instituutio. Levikiltään sen veroiseksi ylsi neuvostoliittolainen "Krokodil", jonka piirtäjäryhmä Kukryniksy viljeli propagandan ohella myös yhteiskuntakritiikkiä. Modernin pilalehdistön uudistajaksi kehittyi vuonna 1925 perustettu amerikkalainen "The New Yorker", jonka absurdi huumori heijasti yhä monimuotoisempaa yhteiskuntaa. Keinovalikoiman kasvaessa pilalehtien määrä ja merkitys on vähentynyt ja niiden sisältämät ainekset ovat siirtyneet sanomalehtiin ja muihin medioihin.


title: Pilalehti

text: Suomen ensimmäinen säännöllisesti ilmestynyt pilalehti oli vuonna 1870 perustettu ruotsinkielinen "Kurre". Kaikkiaan Suomessa on ilmestynyt satoja pilalehtiä, joista noin 85 täyttää aikakauslehden kriteerit. Useimmat lehdet ovat olleet lyhytikäisiä ja niiden ilmestymistiheys on vaihdellut.


title: Pilalehti

text: Suomalaisten pilalehtien kultakausi sijoittuu 1900-luvun alkuun, jolloin ne politisoituivat voimakkaasti. Puoluepoliittinen pilalehdistö alkoi taantua 1930-luvulla. Jatkosodan aikana syntyi uusia viihdelehtiä, mutta perinteisen pilalehdistön kukoistus päättyi viimeistään 1950-luvulla. 1960-luvun ja 1970-luvun alun ilmiö olivat miehille tarkoitetut ”seksipilalehdet”. Pilalehtien perinteitä ovat jatkaneet vappulehtien kaltaiset tilapäisjulkaisut.


title: Abonima Izuegbu

text: Abonima Boniface Izuegbu (s. 27. marraskuuta 1994) on nigerialainen jalkapalloilija, joka edustaa Veikkausliigassa pelaavaa Seinäjoen Jalkapallokerhoa. Pelipaikaltaan Izuegbu on keskuspuolustaja.


title: Abonima Izuegbu

text: Izuegbu on 36 Lions FC:n kasvatti. Kotimaassaan hän on edustanut myös Sharks FC:tä ja Gombe Unitedia. Helmikuussa 2015 Izuegbu siirtyi Israelin Ligat ha'Alin Hapoel Tel Aviviin, jossa hän sai hyvän alun, mutta valmentajanvaihdoksen jälkeen Izuegbun sopimus purettiin. Hän pelasi seuran paidassa kuusi ottelua tehden yhden maalin. Toukokuussa 2016 Izuegbu siirtyi Suomen Veikkausliigan hallitsevaan mestarijoukkueeseen Seinäjoen Jalkapallokerhoon vuoden mittaisella pelaajasopimuksella.


title: Abonima Izuegbu

text: Izuegbu on pelannut Nigerian alle 20-vuotiaiden maajoukkueissa.


title: Made in Chelsea

text: Made in Chelsea on brittiläinen tositelevisiosarja, jota alettiin esittää brittiläisellä E4-kanavalla vuonna 2011. Suomessa sarjaa esittää tv-kanava Hero. Sarja kertoo Lontoon Chelseassa asuvista varakkaista nuorista aikuisista ja heidän ihmissuhteistaan.


title: Made in Chelsea

text: Made in Chelsea on ollut suosittu ensiesityksestään lähtien. Sarja voitti ensimmäisen Bafta-palkintonsa vuonna 2013.


title: Jussi Ahola

text: Jussi Ahola (s. 1940) on suomalainen teollinen muotoilija. Hän on työskennellyt mm. Taideteollisen korkeakoulun teollisen muotoilun professorina vuosina 1987-1993 ja kirjoittanut Suomen ensimmäisen teollisen muotoilun oppikirjan (Ahola 1980). Aholalla on ollut oma muotoilutoimisto Ahola Design Oy vuodesta 1987.


title: Jussi Ahola

text: Aalto-yliopiston taiteiden ja suunnittelun korkeakoulu myönsi Aholalle kunniajäsenyyden vuonna 2012.


title: Tänä iltana

text: Tänä iltana on Mikko Löytyn esikoisalbumi, joka julkaistiin vuonna 2003 levymerkillä Motley.


title: André Veilleux

text: André Veilleux on uransa päättänyt kanadalainen jääkiekkoilija. Veilleux oli pelipaikaltaan oikea laitahyökkääjä.


title: André Veilleux

text: Veilleux oli historian kolmannen ensimmäinen varaus vuonna 1965. Hänet varasi New York Rangers. Veilleux ei pelannut kuitenkaan yhtään ottelua NHL:ssä. Varauksen aikaan hän pelasi QJAHL-liigan Trois Rivieres Redsissä tehden kaudella 1965–1966 tehot 3+10.


title: Katri Rauanjoki

text: Katri Rauanjoki (30. tammikuuta 1973, Oulu) on suomalainen kirjailija ja opettaja. Hän on kirjoittanut kaksi romaania: "Muuri" (2012) ja "Jonain keväänä herään" (2016). Rauanjoki työskentelee äidinkielen ja kirjallisuuden opettajana Oulussa sekä luovan kirjoittamisen ohjaajana Oriveden opistossa. Hän kirjoittaa myös esseitä sanomalehti Kalevaan.


title: Kari Sallamaa

text: Kari Sallamaa (s. 19. maaliskuuta 1942 Helsinki) on suomalainen professori ja runoilija.


title: Kari Sallamaa

text: Sallamaa opiskeli Helsingin yliopistossa pääaineena kotimainen kirjallisuus. Jatko-opinnot hän suoritti Oulussa. Filosofian tohtoriksi Sallamaa väitteli 1994.


title: Kari Sallamaa

text:
Toimittajana Sallamaa on toiminut Oulussa ja Helsingissä vuosina 1968–1979. Kirjailija- ja taiteilijaryhmä Kiilan puheenjohtajana hän oli 1975–77 ja sanomalehti Kalevan kirjallisuusarvostelijana vuodesta 1980. Vuodesta 1980 Sallamaa on toiminut eri tehtävissä Oulun yliopistossa, sittemmin kirjallisuuden professorina. Nykyään kirjallisuuden dosentti.
Kari Sallamaa on kirjoittanut useita kirjallisuudentutkimuksen ala julkaisuja ja kymmeniä artikkeleita sekä yleistajuisissa että tieteellisissä lehdissä. Sallamaa on myös suomentanut virolaista lyriikkaa ja julkaissut runoja kotimaisissa ja ulkomaisissa lehdissä.


title: Ben Smith (jääkiekkovalmentaja)

text: Benjamin Atwood ”Ben” Smith III (21. tammikuuta 1946 Gloucester, Massachusetts, Yhdysvallat) on yhdysvaltalainen jääkiekkovalmentaja, joka on valmentanut yliopistojoukkueita Yhdysvalloissa ja Yhdysvaltain naisten maajoukkuetta. Hänen valmennuksessaan Yhdysvallat voitti kertaalleen maailmanmestaruuden ja olympiakultaa.


title: Ben Smith (jääkiekkovalmentaja)

text: Smith syntyi Gloucesterissa 1946. Hänen isänsä oli senaattori Benjamin Smith II.


title: Ben Smith (jääkiekkovalmentaja)

text: Smith aloitti jääkiekkouransa nuorena. Hän teki Gloucester High Schoolin joukkueessa koulun uuden piste-ennätyksen. Hän ylitti ensimmäisenä sadan pisteen rajan, ja hänen piste-ennätyksensä säilyi kymmenen vuoden ajan. High schoolista Smith jatkoi Harvardin yliopistoon. Hän opiskeli siellä neljän vuoden ajan ja pelasi kolmen kauden ajan myös jääkiekkioa.


title: Ben Smith (jääkiekkovalmentaja)

text: Valmistuttuaan Harvardista 1968 Smith lopettu pelaajauransa ja siirtyi valmentajaksi. Hän toimi ensin Massachusetts Amherstin yliopistossa apulaisvalmentajana ja Gloucesterin high schoolissa päävalmentajana.


title: Ben Smith (jääkiekkovalmentaja)

text: Smith sai ensimmäisen kokoaikaisen päävalmentajan paikan Yalen yliopistosta. Yale oli yliopistosarjan heikoimpia joukkueita Smithin aloittaessa urakkansa, mutta joukkue onnistui viiden vuoden aikana voittamaan Ivy Leaguen mestaruuden. Yalesta Smith siirtyi Bostonin yliopistoon Jack Parkerin apulaisvalmentajaksi. Smith valmensi Bostonissa yhdeksän vuoden ajan. Sapattivuoden hän piti 1988, jolloin hän toimi Yhdysvaltain apulaisvalmentajana Calgaryn olympialaisissa.


title: Ben Smith (jääkiekkovalmentaja)

text: Smithin valmennuksessa Boston ylsi vuonna 1990 NCAA:n lopputurnaukseen. Tämän jälkeen hän siirtyi valmentamaan Dartmouth Collegeen, josta hän palasi vuoden jälkeen takaisin Bostonin alueelle perhesyiden takia. Darthmouth voitti tuon kauden aikana vain yhden ottelun. Kaudet 1991–1996 Smith valmensi Northeastern Universityä. Vuonna 1994 Northeastern pääsi pudotuspeleihin.


title: Ben Smith (jääkiekkovalmentaja)

text: Smithistä tuli 1996 ensimmäinen USA Hockeyn palkkaama täysiaikainen valmentaja, kun hänet valittiin naisten maajoukkueen päävalmentajaksi.


title: Ben Smith (jääkiekkovalmentaja)

text: Vuoden 1997 MM-kisoissa Yhdysvallat hävisi finaalissa Kanadalle, joka voitti neljännen perättäisen kultamitalinsa. Naiset pelasivat jääkiekkoa ensimmäisen kerran olympiatasolla Naganossa 1998, jolloin Yhdysvallat kaatoi Kanadan kahdesti kolmen päivän sisällä, ensin alkusarjassa 7–4 ja sitten loppuottelussa 3–1, ja voitti olympiakultaa.


title: Ben Smith (jääkiekkovalmentaja)

text: Olympiakullasta huolimatta Kanada hallitsi maailmanmestaruuskilpailuja ja voitti Yhdysvaltain loppuottelussa vuosina 1999, 2000, 2001 ja 2004. Yhdysvallat sijoittui hopealle myös Salt Lake Cityn olympialaisissa 2002.


title: Ben Smith (jääkiekkovalmentaja)

text: Yhdysvallat voitti Smithin valmennuksessa ensimmäisen maailmanmestaruutensa 2005. Smith jätti maajoukkueen vuoden 2006 Torinon olympialaisten jälkeen. Yhdysvallat sijoittui turnauksessa pronssille.


title: Muisteja (elokuva)

text: Muisteja - pieni elokuva 1950-luvun Oulusta on vuonna 2013 ensi-iltansa saanut suomalainen dokumentti, jonka on ohjannut ja käsikirjoittanut Peter von Bagh. Dokumentissa von Bagh palaa lapsuutensa Ouluun ja luo vanhoihin filmeihin ja valokuviin perustuen näkymän kaupungissa vuosina 1948-1961 viettämäänsä aikaan.


title: Muisteja (elokuva)

text: Muisteja sai pääosin myönteisen vastaanoton. Ilta-Sanomien Tarmo Poussu antoi dokumentille neljä tähteä ja arvio sen olevan "sekä kaunis että monella tapaa oivaltava muotokuva erään kaupungin lähihistoriasta. Henkilökohtainen ja yleinen lomittuvat sen kuvissa koskettavaksi kollaasiksi kadonneesta ajasta." Helsingin Sanomien Pertti Avola kertoi elokuvan olevan "ehkä muodoltaan pieni, mutta sisällöltään suuri elokuva."


title: Muisteja (elokuva)

text: Peter von Baghin vuonna 2014 julkaistut muistelmat ovat myös nimeltään Muisteja.


title: William Dennisuk

text: William Dennisuk on amerikkalaissyntyinen, Imatralla asuva kuvataiteilija, kuvanveistäjä ja kuvataiteen opettaja.


title: William Dennisuk

text: William Dennisuk valmistui Detroitin Center of Creative Studiesista taiteen kandidaatiksi (Bachelor of Fine Arts) vuonna 1978 ja taiteen maisteriksi (Master of Fine Arts) Chicagon taideinstituutin koulusta vuonna 1980. Hän suoritti myös kuvanveiston jatkotutkinnon Kuvataideakatemiassa vuonna 1990.


title: William Dennisuk

text: William Dennisuk aloitti kuvataiteen opetustyön Chicagon taideinsitutuutin koulussa vuonna 1980. Vuosina 1982-1988 hän opetti Limingan taidekoulussa, vuosina 1988-1991 Maa taidekoulussa Helsingissä. Vuosina 1991-1992 ja 1994-1995 hän opetti Kansallisessa taideakatemiassa Bratislavassa, Slovakiassa ja 1992-1993 Lapin yliopistossa Rovaniemellä. Vuosina 2005-2006 hän opetti Univeristy of West Georgiassa, Carroltonissa Yhdysvalloissa. Vuodesta 2007 alkaen hän on opettanut Taideteollisessa korkeakoulussa Helsingissä ja vuodesta 1996 alkaen ympäristötaidetta Saimaan ammattikorkeakoulussa Imatralla.


title: William Dennisuk

text: Dennisuk voitti syksyllä 2013 taidekilpailun Walesissa jonka ehdotus valmistui syksyllä 2014. Skentelev ä kuvanveistäjä William Dennisuk palkittiin kansainvälisessä julkisen taiteen kilpailussa Swanseassa Isossa Britanniassa. Kilpailu oli osa kaupungin ranta-alueen kehittämistä.


title: Jordan Lukaku

text: Jordan Zacharie Lukaku Menama Mokelenge (s. 25. heinäkuuta 1994 Antwerpen) on belgialainen jalkapalloilija, joka edustaa Italian Serie A:ssa pelaavaa Laziota. Pelipaikaltaan vasenjalkainen Lukaku on vasen laitapuolustaja. Hän kuuluu myös Belgian jalkapallomaajoukkueeseen.


title: Jordan Lukaku

text: Lukaku aloitti ammattilaisuransa Anderlechtin paidassa kaudella 2011–2012, jolloin hän pelasi kuudessa ottelussa juhlien kauden päätteeksi Jupiler Pro Leaguen mestaruutta. Vuonna 2013 hän voitti seuran kanssa Belgian supercupin. Elokuussa 2013 hän siirtyi lainalle saman sarjan KV Oostendeen, jossa hän pelasi 16 ottelua. Heinäkuussa 2014 Lukaku siirtyi pysyvällä siirrolla Oostendeen, jossa hän pelasi kaudella 2014–2015 29 ottelua ja kaudella 2015–2016 34 ottelua tehden kolme maalia.


title: Jordan Lukaku

text: Heinäkuussa 2016 Lukaku siirtyi italialaisseura Lazioon viiden miljoonan euron siirtosummalla. Hän pelasi ensimmäisen Serie A -ottelunsa 21. elokuuta 2016, jolloin Lazio kohtasi vieraissa Atalantan. Lukaku pelasi ottelussa täydet minuutit.


title: Jordan Lukaku

text: Lukaku on pelannut Belgian nuorten maajoukkueissa. Lokakuussa 2015 hän debytoi Belgian jalkapallomaajoukkueessa EM-karsintaottelussa Andorraa vastaan. Hänet valittiin myös Belgian joukkueeseen kesän 2016 EM-kilpailuihin.


title: Jordan Lukaku

text: Lukakun isoveli Romelu Lukaku pelaa Manchester Unitedissa ja Belgian maajoukkueessa. Heidän isänsä Roger Lukaku pelasi urallaan Zairen jalkapallomaajoukkueessa. Myös Lukakun serkku Boli Bolingoli-Mbombo on ammattilaisjalkapalloilija.


title: Lukaku

text: Lukaku on muun muassa seuraavien henkilöiden sukunimi:


title: Pohjois-Pohjanmaan kirjoittajat

text: Pohjois-Pohjanmaan kirjoittajat r.y. on vuonna 1990 perustettu kirjoittajayhdistys. Yhdistyksen tarkoitus on toimia Pohjois-Pohjanmaan kirjoittajien yhdyssiteenä ja edistää kirjoittamisen harrastusta maakunnassa. Jäsen voi olla jokainen kirjoittamista harrastava henkilö, jonka yhdistyksen johtokunta hyväksyy jäseneksi. Yhdistys järjestää kirjaesittelyitä, kirjoituskilpailuja ja koulutuksia sekä tiedottaa paikallisista ja valtakunnallisista kirjoitustapahtumista.


title: Arkkienkeli Oulussa 1808–1809

text: Arkkienkeli Oulussa 1808 1809 on Anu Kaipaisen vuonna 1967 ilmestynyt romaani. Se oli Kaipaisen läpimurtoromaani ja teoksen ilmestymisvuonna Kaipainen ryhtyi päätoimiseksi kirjailijaksi. Romaanin aihe pohjautuu oululaisen Sara Wacklinin Sata muistelmaa Pohjanmaalta -aikalaiskuvaukseen. Romaanin päähenkilö on Wacklinin Vapaa valinta -tarinasta tuttu Schaggin Huppa-Leena.


title: Arkkienkeli Oulussa 1808–1809

text: Suomen sodan vuosiin sijoittuvassa tarinassa Huppa-Leena pelastaa sotilassairaalan pihalta kuolleeksi luullun miehen sulhaseksi itselleen. Hän luulee Miikkael-nimistä nuorukaista arkkienkeliksi, joka on saapunut pelastamaan Ruotsia. Kuumehoureinen Miikkael puolestaan kuvittelee päässeensä tuonpuoleiseen. Arkkienkeli Oulussa kuvaa 1800-luvun Oulua, jossa tiukat sosiaaliset normit pitävät yllä säätyläisyhteiskunnan todellisuutta. Kirkossa rikkaat ja köyhät istuvat erillään, ja taloudellinen valta on keskittynyt muutamalle patriisisuvulle. Kaipaisen romaani käsittelee myös oman aikansa yhteiskunnallisia kysymyksiä, kuten mielenterveysongelmia. Romaanissa Huppa-Leenan hulluus haastaa olemassa olevan todellisuuden.


title: Arkkienkeli Oulussa 1808–1809

text: Ilmestymisvuotta seuraavana vuonna Kaipainen sai teoksesta Kiitos kirjasta -mitalin, jonka jakavat Kirjakauppaliitto ry, Libro ry ja Suomen Kirjastoseura ry.


title: Mestarien liigan loppuottelu 2005

text: Mestarien liigan loppuottelu 2005 oli Euroopan seurajalkapalloilun korkeimman kilpailun, Mestarien liigan kauden 2004–2005 viimeinen ottelu. Ottelu pelattiin englantilaisen Liverpoolin ja italialaisen Milanin välillä Atatürkin olympiastadionilla, Istanbulissa, Turkissa 25. toukokuuta 2005. Kilpailun neljästi aiemmin voittanut Liverpool esiintyi kuudetta kertaa loppuottelussa, joista edellinen oli vuonna 1985. Kilpailun kuudesti voittaneelle Milanille loppuottelu oli toinen kolmeen vuoteen ja kymmenes kaiken kaikkiaan.


title: Mestarien liigan loppuottelu 2005

text: Päästäkseen loppuotteluun molempien joukkueiden piti selviytyä lohkovaiheesta ja pudotuspeleistä pelaten yhteensä 12 ottelua. Liverpool oli lohkokakkonen vuoden 2004 toiseksi tulleen AS Monacon perässä, ja myöhemmin voitti Bayer Leverkusenin, Juventuksen ja Chelsean saavuttaen finaalipaikan. Milan voitti lohkonsa ennen Barcelonaa ja sai vastaansa Manchester Unitedin, Internazionalen ja PSV Eindhovenin ennen pääsyään loppuotteluun.


title: Mestarien liigan loppuottelu 2005

text: Milania pidettiin ottelun ennakkosuosikkina ja se meni johtoon ottelun ensimmäisellä minuutilla kapteeni Paolo Maldinin maalilla. Milanin hyökkääjä Hernán Crespo teki kaksi maalia lisää tehden lukemiksi 3–0 ennen puoliaikaa. Toisella puoliajalla Liverpool käynnisti comebackin ja teki kolme maalia kuuden minuutin sisään tasoittaen lukemiksi 3–3 Steven Gerrardin, Vladimír Šmicerin ja Xabi Alonson maaleilla. Lukemat pysyivät samoina lisäajan jälkeenkin ja rangaistuspotkukilpailu tarvittiin ratkaisemaan ottelu. Tilanne oli 3–2 Liverpoolin hyväksi, kun Liverpoolin maalivahti Jerzy Dudek torjui Andri Ševtšenkon laukaiseman rangaistuspotkun ratkaisten voiton Liverpoolille. Mestaruus oli Liverpoolin kolmas Euroopassa.


title: Mestarien liigan loppuottelu 2005

text: Liverpool käytti 4–4–1–1 -muodostelmaa, jossa avauskokoonpanoon valittu yllätysnimi Harry Kewell pelasi Milan Barošin takana, joka oli valittu kokoonpanoon Djibril Cissén sijasta. Kewellin mukaan ottaminen tarkoitti sitä, että Dietmar Hamann jätettiin vaihtopenkille ja että Xabi Alonso ja Steven Gerrard aloittivat keskikentän pohjalla. Milan käytti 4–4–2 diamond -muodostelmaa, jossa Hernán Crespo valittiin Jon Dahl Tomassonin ja Filippo Inzaghin sijasta kentälle; Inzaghi ei ollut ollenkaan kokoonpanossa. Liverpool pelasi punaisessa kotiasussaan kun taas Milan käytti kokovalkoista peliasua. Liverpool voitti kolikonheiton ja aloitti ottelun.


title: Mestarien liigan loppuottelu 2005

text: Milan teki maalin pelin ensimmäisellä minuutilla, kun kapteeni Paolo Maldini ampui volleyn Andrea Pirlon lähettämästä vapaapotkusta, jonka oli aiheuttanut Djimi Traoré. Maali teki Maldinista kilpailun kaikkien aikojen vanhimman maalintekijän. Liverpool vastasi lähes välittömästi; John Arne Riise, jota Steven Gerrard haki kulmapotkusta, ampui volleyn rangaistusalueen reunalta. Hänen laukauksensa selvitettiin, mutta Gerrard pääsi keskittämään oikealta laidalta Sami Hyypiälle, joka puski maalia kohti johtaen Didan torjuntaan. Milan melkein paransi johtoasemaansa 13. minuutilla, kun Crespon pääpallo siivottiin maaliviivalta. Muutamaa minuuttia myöhemmin Liverpool teki vaihdon, kun Harry Kewell sai nivusvamman; hänet korvasi Vladimír Šmicer. Hieman myöhemmin Kaká syötti läpisyötön Andri Ševtšenkolle, joka ampui pallon ohi Liverpoolin maalivahdin Jerzy Dudek, mutta maali määrättiin paitsioksi ja se hylättiin. Ševtšenko sai uuden maalipaikan muutamaa minuuttia myöhemmin; vältettyään paitsioaseman Ševtšenko laukoi, mutta Dudek torjui sen kun Ševtšenko joutui Liverpoolin puolustajien painostukseen. Luis García sai kaksi maalipaikkaa Ševtšenkon laukauksen jälkeen; ensimmäinen laukaus rangaistusalueen laidalta meni yläriman yli ja Barošin lähetettyä hänet läpiajoon, hänen toinen laukauksensa meni ohi maalin. Heti tämän jälkeen Crespo pääsi läpiajoon, mutta tilanne merkittiin paitsioksi. Melkein heti tämän jälkeen Liverpool vaati rangaistuspotkua, kun Alessandro Nestan väitettiin pelanneen palloa kädellään, mutta sitä ei annettu. Milan ryhtyi vastahyökkäykseen ja teki maalin; Kaká kuljetti pallon Liverpoolin kenttäpuoliskolle ja syötti Ševtšenkolle, joka antoi maaliin johtaneen syötön Crespolle takatolpalle; 2–0. Muutama minuutti myöhemmin Crespo vahvisti Milanin johtoa nostamalla pallon Dudekin yli maaliin Kakán syötöstä tehden tilanteeksi 3–0.


title: Mestarien liigan loppuottelu 2005

text: Toisen puoliajan alussa Liverpool teki vaihdon, jossa Dietmar Hamann korvasi Steve Finnanin. Tämän jälkeen se pelasi kolmella puolustajalla ja viidellä keskikenttäpelaajalla yrittäen vähentää Milanin johtoasemaa. Liverpoolilla oli paras tilaisuus aikaisessa vaiheessa, kun Xabi Alonso lähetti pallon 32 metristä hieman ohi Milanin oikeasta tolpasta. Kaksi minuuttia myöhemmin Dudek torjui Andri Ševtšenkon ampuman vahvan vapaapotkun rangaistusalueen ulkopuolelta. Minuuttia myöhemmin Liverpoolin kapteeni Steven Gerrard teki puskumaalin John Arne Riisen keskityksestä. Hieman myöhemmin Liverpool teki jälleen maalin; Vladimír Šmicer päihitti Milanin maalivahdin Didan kaukolaukauksella tuoden Liverpoolin maalin päähän. Kolme minuuttia myöhemmin Liverpoolille annettiin rangaistuspotku, kun Gennaro Gattuso rikkoi Steven Gerrardia. Xabi Alonson rangaistuspotku torjuttiin, mutta hän sai tehtyä maalin laukauksen kimmottua. Sekä Milanilla että Liverpoolilla oli mahdollisuudet mennä johtoon myöhemmin, mutta Clarence Seedorf ja Riise epäonnistuivat maalinteossa.


title: Mestarien liigan loppuottelu 2005

text: Liverpool aloitti lisäajan ensimmäisen puoliajan. Pirlolla oli paikka alussa, mutta hänen laukauksensa meni yli maalin. Tomassonilla oli paikka lisäajan ensimmäisen puoliajan lopulla, mutta hän ei onnistunut osumaan palloon. Vladimir Šmicer tarvitsi hoitoa saatuaan krampin ensimmäisen puoliajan lopulla, jolloin useampi Liverpoolin pelaajista oli uupunut. Liverpoolilla oli enemmän paikkoja ensimmäisellä puoliajalla saatuaan kaksi kulmapotkua, mutta ei onnistunut maalinteossa. Hetkeä myöhemmin Milan teki viimeisen vaihtonsa vaihtaen Gennaro Gattuson Rui Costaan. Toisen puoliajan paras paikka tuli sen lopussa, kun Ševtšenko laukoi maalia kohti. Dudek torjui, mutta laukaus kimposi takaisin Ševtšenkolle, joka ampui uudelleen noin viidestä ja puolesta metristä, jonka Dudek torjui työntämällä pallon yli maalin. Liverpoolilla oli viimeinen mahdollisuus lisäajan lopussa, mutta John Arne Riisen vapaapotku blokattiin, jonka jälkeen erotuomari puhalsi lisäajan päättyneeksi, mikä tarkoitti sitä että mestaruus ratkeaisi rangaistuspotkukilpailulla.


title: Mestarien liigan loppuottelu 2005

text: Sekä Liverpool että Milan olivat voittaneet edelliset Euroopan cupinsa rangaistuspotkukilpailun jälkeen, ja tämä oli toinen kerta kolmeen vuoteen, kun loppuottelu ratkaistiin tällä tavoin. Milan aloitti rangaistuspotkukilpailun, mutta Serginho ampui yli maalin sen jälkeen kun Jerzy Dudek yritti häiritä häntä tavalla, joka jäljitteli Bruce Grobbelaarin ”spagettijalkoja” vuoden 1984 Euroopan cupin loppuottelun rangaistuspotkukilpailussa. Dietmar Hamann ampui Liverpoolin ensimmäisen rankkarin ja huolimatta murtuneesta varpaastaan, teki maalin vieden Liverpoolin 1–0 johtoon. Milanin seuraava ampuja oli Andrea Pirlo, jonka laukauksen Dudek torjui syöksyttyään oikealle puolelleen. Cissé teki maalin rankkaristaan pistäen Liverpoolin 2–0 johtoon. Tomasson maalasi Milanin seuraavasta pilkusta kaventaen Liverpoolin johdon 2–1:een. Riise oli seuraavana vuorossa Liverpoolilta, mutta Dida torjui hänen laukauksensa. Kaká teki maalin seuraavasta rankkarista tasoittaen kilpailun 2–2:een. Vladimír Šmicer ryhtyi ottamaan Liverpoolin seuraavaa rangaistuspotkua ja teki maalin. Ševtšenkon, joka oli laukonut ottelun voittavan rangaistuspotkun vuoden 2003 loppuottelussa, oli tehtävä maali tai Liverpool voittaisi mestaruuden. Hän ampui rankkarinsa keskelle maalia. Dudek syöksyi oikealle, mutta torjui laukauksen vasemmalla kädellään. Niin Liverpool voitti rangaistuspotkukilpailun lukemin 3–2.


title: Tapio Markkanen

text: Kauko Tapio Juhani Markkanen (28. tammikuuta 1942 Oulu – 28. elokuuta 2017 Espoo) oli suomalainen tähtitieteilijä, tieteenhistorioitsija ja tieteen yleistajuistaja.


title: Tapio Markkanen

text: Markkanen kirjoitti ylioppilaaksi Helsingin normaalilyseosta 1961, valmistui filosofian kandidaatiksi (maisteri) pääaine tähtitiede 1968, filosofian tohtoriksi 1977 Helsingin yliopistosta. Tähtitieteen dosentiksi hän tuli 1977. Markkanen on julkaissut tutkimuksia muun muassa Linnunradan magneettikentistä, tähtien synnystä ja tähtitievälisen kaasun ja pölyn pilvistä. Hän suunnitteli 1970-luvun alussa Helsingin yliopiston Metsähovin observatorion. Markkanen on opettanut tähtitiedettä useimmissa maamme yliopistoissa ja ohjannut opinnäytetöitä monissa niistä. Hän on myös luennoinut tieteellisestä tutkimuksesta ja korkeimmasta opetuksesta Suomessa ulkomaisille opiskelijoille. Hän on esiintynyt monilla tieteen päivillä ja yliopistojen studia generalia -sarjoissa.


title: Tapio Markkanen

text: Markkanen on myös tutkinut ja opettanut tähtitieteen historiaa sekä luonnontutkimuksen ja taiteiden kulttuurihistoriallista vuorovaikutusta. Hän on julkaissut tutkimuksia tähtitieteen historiasta ja kirjoittanut aiheesta myös yleistajuisesti. Hän on pitänyt luentoja yleisölle, järjestänyt näyttelyitä sekä tehnyt radio- ja televisio-ohjelmia. Yhdessä Hannu I. Miettisen ja Tytti Sutelan (nyk. Varmavuo-Häikiö) kanssa Markkanen käynnisti 1982 tiedekeskushankkeen, jonka tuloksena tiedekeskus Heureka avattiin Vantaan Tikkurilassa 1989. Markkanen toimi 1988–1989 matemaattis-luonnontieteellisen perussivistyksen komitean pääsihteerinä.


title: Tapio Markkanen

text: Markkanen työskenteli 1992–2006 Suomen yliopistojen rehtorien neuvoston (nyk. Unifi) pääsihteerinä. Hänen kaudellaan yliopistojen autonomia ja itsenäinen strateginen päätöksenteko vahvistuivat, ja opetus ja tutkimus kansainvälistyivät erityisesti EU:n piirissä. Markkanen osallistui monien yhteistyötä ja liikkuvuutta rakentaneiden elinten toimintaan.


title: Tapio Markkanen

text: Kansainvälistymistä Markkanen edisti myös Suomen Unesco-toimikunnassa vuodesta 1987, puheenjohtajana 2007–2014. Hän osallistui kymmeneen Unescon yleiskokoukseen 1993–2013 ja johti 2003 puhetta 23. yleiskokouksen tieteiden komissiossa. Markkanen on ollut Kansainvälisen liikkuvuuden ja yhteistyön keskuksen Cimon johtokunnan jäsen 1998–2006 ja Cimon neuvottelukunnan jäsen 2010-2014. Hän on toiminut Suomen Lontoon instituutin säätiön puheenjohtajana 2004–2014 ja Kesälukioseuran puheenjohtajana 1990–1997.


title: Tapio Markkanen

text: Markkanen on ollut muun muassa tähtitieteellisen yhdistyksen Ursan puheenjohtajana neljästi vuosina 1970–2011 sekä Tieteellisten seurain valtuuskunnan hallituksen jäsen 2012–2014. Lukio- ja opiskeluaikana hän osallistui Tapiolan nuorisoteatterin toimintaan ja kirjoitti näytelmiä.


title: Tapio Markkanen

text: Tapio Markkanen on julkaissut tutkimusartikkeleita tähtitieteestä ja tieteenhistoriasta ja osallistunut oppikirjoihin. Hän on kirjoittanut myös suurelle yleisölle, valmistanut televisio- ja monimediaohjelmia ja tehnyt näyttelysuunnitelmia. Hän on osallistunut 15 kirjan toimittamiseen.


title: Tapio Markkanen

text: Markkanen kuoli 28. elokuuta 2017 sairauden uuvuttamana.


title: Kaukola (Sastamala)

text: Kaukola on kylä Sastamalan kaupungissa Pirkanmaalla. Kaukola sijaitsee Liekoveden ja Kokemäenjoen pohjoisrannalla suunnilleen puolimatkassa Kiikan ja Vammalan keskustaajaman välissä.


title: Kaukola (Sastamala)

text: Kaukolasta on löytynyt useita esihistorialliselta ajalta peräisin olevia röykkiöhautoja. Vanhin alueelta säilynyt kartta on vuodelta 1644. Kaukolasta ei ole jäljellä isojaon aikaisia karttoja, mutta lähikylien kanssa se on muodostanut isojaon aikaan Kiimajärven jakokunnan. Kylän etelälaidalla Kokemäenjoen Hartolankoskessa on Tyrvään voimalaitos. Kaukolassa on myös oma Kaukolan koulu.


title: Salmijärvi (Ylöjärvi, Länsi-Aure)

text: Salmijärvi on Pirkanmaalla Ylöjärvellä Länsi-Aureessa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Salmijärvi on osa Pitkäjärven valuma-aluetta.


title: Salmijärvi (Ylöjärvi, Länsi-Aure)

text: Järven pituus on 350 metriä, leveys 100 metriä ja sen pinta-ala on 1,9 hehtaaria. Se sijaitsee Seitsemisen kansallispuistossa Mullikummunmaan ja Konikulon välissä suolla. Järvi muodostuu kolmesta pienestä järvialtaasta, joita voidaan pitää mieluumin lampina. Eteläisiä altaita yhdistää oja ja pohjoisia altaita kapea salmi. Keskimmäiseen altaaseen laskee lyhyt metsäoja. Salmijärven laskuoja lähtee pohjoisen altaan pohjoispäästä ja se juoksee osittain kaivettuna ojana 2,5 kilometriä Valkeajärven Makkaralahteen. Rantaviivan pituus on 1,1 kilometriä. Autio ranta on suota, jonne johtaa viereiseltä harjulla kulkevalta metsätieltä erkaneva kävelypolku. Metsätie lähtee pohjoisessa ohittavalta seututieltä 332.


title: Arber Istrefi

text: Arber Istrefi (s. 29. syyskuuta 1989 Mitrovica, Kosovo) on kosovolaissyntyinen suomalainen futsalpelaaja, joka on edustanut Futsal-liigassa pelaavaa Someron Voimaa. Istrefi kuului myös Suomen futsal-maajoukkueeseen.